cyanic-selkie/wikianc huggingface dataset:
টমাছ হাৰ্ডি
জন্ম আৰু প্ৰাৰম্ভিক কাল
টমাছ হাৰ্ডিৰ জন্ম হয় ১৮৪০ খ্ৰিষ্টাব্দৰ ২ জুন তাৰিখে। জন্মস্থান ডৰছেটশ্বায়াৰ। হাৰ্ডিৰ পিতৃ বৃত্তিত এজন শিলাকুটি আৰু স্থপতিবিদ আছিল যদিও তেওঁ হাৰ্ডিক গিৰ্জাৰ যাজক কৰিবলৈ মন মেলিছিল। কিন্তু হাৰ্ডি তেওঁৰ পিতৃৰ বৃত্তিৰ প্ৰতিহে আকৰ্ষিত হৈছিল। ১৮৪৮ চনৰপৰা ১৮৫৪ চনৰ ভিতৰত তেওঁ প্ৰাথমিক স্কুলীয়া শিক্ষা সাং কৰে। ১৮৫৬ চনত তেওঁ মি. হিক্‌ছ নামৰ এজন স্থপতিবিদৰ লগত গিৰ্জাৰ নক্সা তৈয়াৰ কৰা কামত মনোনিৱেশ কৰে। এই কামত দিহিঙে-দিপাঙে ঘূৰি ফুৰাৰ সময়ত তেওঁ প্ৰকৃতিৰ নিসৰ্গ সুন্দৰ জগতখনত বিচৰণ কৰাৰ বিৰল সুবিধা লাভ কৰে। ১৮৫৯ চন মানৰপৰা তেওঁ তেওঁৰ প্ৰিয় বিষয় কবিতাত মন দিয়ে যদিও তাৰ মাজতে তেওঁ লণ্ডনলৈ যায় আৰু তাত স্থাপত্যবিদ্যাত কেইবাটাও পুৰস্কাৰ লাভ কৰে।
সাহিত্য চৰ্চা
পঁচপন্ন বছৰ বয়সত হাৰ্ডিয়ে তেওঁৰ প্ৰিয় কবিতাৰ জগতখনলৈ ঘূৰি যায় আৰু ১৯০৩ চনত তেওঁৰ 'The Dynasts' নামৰ মহাকাব্যধৰ্মী সুদীৰ্ঘ কাব্যগ্ৰন্থখনি প্ৰকাশ হয় (তিনিটা খণ্ডত)। যুদ্ধৰ বিভীষিকা, হতাশা আৰু আতংকৰ পৰিশীলিত বৰ্ণনাৰে এই বিশাল কাব্যনাট্যই (epic drama) সমগ্ৰ ইউৰোপৰ আকাশ-বতাহ মুখৰিত কৰিলে। ১৯০৯ চনত তেওঁৰ ‘Time's Laughing Stocks and Other Verses', ১৯১৪ চনত 'Satire of Circumstances', আৰু ১৯১৭ চনত 'His Moments of Vision' প্ৰকাশিত হয়। ১৯২২ চনত তেওঁৰ 'Late Lyrics and Earlier' প্ৰকাশিত হয়। ইয়াৰ পাছত পঁচাশী বছৰ বয়সত হাৰ্ডিয়ে নাটক ৰচনাত হাত দিয়ে। ১৯২৩ চনত তেওঁ প্ৰখ্যাত বিয়োগাত্মক নাটক “The Queen of Cornwall', ১৯২৫ চনত ‘Human Shows', আৰু ১৯২৮ চনত ‘Winter Words in Various Moods and Metres' প্ৰকাশ কৰি সাহিত্য জগতলৈ অমূল্য অৱদান আগ বঢ়ায়। ১৯২৮ চনত এইজন প্ৰসিদ্ধ ঔপন্যাসিক-কবিৰ মৃত্যু হয়।
আশাৰীকান্দি
আশাৰীকান্দি (Asharikandi) অসমৰ ধুবুৰী জিলাৰ দেৱীতোলা উন্নয়ন খণ্ডৰ অন্তৰ্গত এখন গাওঁ। আশাৰীকান্দি পাৰম্পৰিক মৃৎ শিল্পৰ বাবে বিখ্যাত। গৌৰীপুৰৰ ঐতিহাসিক তথা বিশ্ব বিখ্যাত আশাৰীকান্দি টেৰাকটা শিল্প গাঁৱৰ মুঠ ১৬০টা পৰিয়ালৰ প্ৰজন্মৰ পাছত প্ৰজন্মই পোৰা মাটিৰ পাত্ৰ আৰু টেৰাকোটা মৃৎ শিল্পৰ লগত জড়িত হৈ জীৱিকা নিৰ্বাহ কৰি আহিছে।
অৱস্থান
আশাৰীকান্দি গাঁও ধুবৰী চহৰৰ পৰা ১৪ কিঃমিঃ নিলগত অৱস্থিত। গৌৰীপুৰত অৱস্থিত ইয়াৰ নিকটৱৰ্তী ৰেল ষ্টেচনলৈ দূৰত্ব প্ৰায় ৮ কিঃমিঃ। আশাৰীকান্দি ৰূপসী বিমানবন্দৰৰ পৰা ১৪ কিঃমিঃ নিলগত অৱস্থিত। ধুবৰী চহৰৰ পৰা গৌৰীপুৰ চহৰলৈ নিয়মীয়া বাছ চলাচল কৰে।
নামৰ উৎপত্তি
জনশ্ৰুতি মতে আশাৰীকান্দি নামটো 'আশাৰ' আৰু 'কান্দি' শব্দ দুটাৰ সংমিশ্ৰণৰ পৰা সৃষ্টি হৈছে। অসমীয়া দিনপঞ্জী অনুসৰি আহাৰ বছৰৰ তৃতীয় মাহ। আহাৰ মাহক স্থানীয় ভাবে প্ৰচলিত গোৱালপৰীয়া উপভাষাত 'আশাৰ' বা 'আশ্বাৰ' বোলা হয়। আনহাতে 'কান্দি' মানে কান্দোন। আহাৰ মাহত অসমত প্ৰবল বৃষ্টিপাতৰ ফলত বানপানী হয়। ইয়াৰ ফলত এই স্থানীয় লোকসকলৰ বিপদৰ পৰা অশ্ৰু ওলাই যায়। বিশেষকৈ মৃৎ শিল্পৰ লগত জড়িত শিল্পী সকলে যথেষ্ট কষ্ট ভোগ কৰে। কাৰণ তেওঁলোকে তেওঁলোকৰ সামগ্ৰী বোৰ বনাব, শুকুৱাব, পুৰিব নোৱাৰে আৰু বাৰিষাকালত তেওঁলোকৰ আগৰ উৎপাদন কৰা সামগ্ৰীবোৰ সুৰক্ষিতভাৱে সংৰক্ষণ কৰিব নোৱাৰে।
ভূগোল
ইয়াৰ গড় উচ্চতা সাগৰ পৃষ্ঠৰ পৰা ২৬ মিটাৰ (৮৫ ফুট)। গধাধৰ নদী গাঁওখনৰ কাষৰে বৈ গৈছে। গধাধৰ নদী গৈ ব্ৰহ্মপুত্ৰ নদত পৰাৰ বাবে আশাৰীকান্দিৰ শিল্পী সকলক জল পৰিবহণত বিশেষ সুবিধা। ইয়াৰ আশে-পাশে মৃৎ শিল্পৰ বাবে প্ৰয়োজনীয় হীৰামাটি পোৱা যায়।
জন-গাঁথনি
২০০১ চনৰ ভাৰত জনগণনা অনুসৰি আশাৰীকান্দি গাঁৱত ৩০৫টা পৰিয়ালত মুঠ ১,৮৭২ গৰাকী ব্যক্তি বাস কৰে। ইয়াৰে পুৰুষৰ সংখ্যা মুঠ জনসংখ্যাৰ প্ৰায় ৫১% আৰু মহিলা ৪৯%। গাঁৱৰ ৮০%-ৰ বেছি পৰিয়াল এই জাতি ভিত্তিক শিল্পৰে জড়িত আৰু জাতীয় তথা আন্তৰ্জাতিক বজাৰত মৃৎশিল্পৰ এই বস্তুবোৰ বিক্ৰী কৰি তেওঁলোকৰ জীৱন অতিবাহিত কৰে। পৰম্পৰাগতভাৱে এই পৰিয়ালবোৰৰ বেছিভাগ 'পাল' সম্প্ৰদায়ৰ।
মৃৎ শিল্প
ঊনৈছ শতিকাৰ আৰম্ভণিতে মৃৎ শিল্পৰ লগত জড়িত কেইটামান পৰিয়ালে পূৱ বংগৰ (এতিয়া বাংলাদেশ) পৰা আশাৰীকান্দিলৈ প্ৰব্ৰজন কৰিছিল আৰু নতুনত্বৰ সৈতে তেওঁলোকৰ জীৱিকা বজাই ৰাখিছিল। কেঁচা মালৰ উপলব্ধতা, সস্তীয়া পৰিবহণ সুবিধা, গুৰুত্বপূৰ্ণ কৌশলগত অৱস্থান আদি কিছুমান আৰ্থিকভাৱে ব্যৱহাৰযোগ্য কাৰকৰ বাবে তেওঁলোকে এই স্থান বাছনি কৰিছিল। তেওঁলোকে সুকীয়া বৈশিষ্ট্যযুক্ত অসমীয়া মৃৎ শিল্পৰ জন্ম দিলে। বৰ্তমান এই গাঁৱৰ ৮০%ৰো অধিক পৰিয়াল এই জাতিগত কলাৰ লগত জড়িত হৈ আছে। ৰাষ্ট্ৰীয় আৰু আন্তঃৰাষ্ট্ৰীয় বজাৰত টেৰাকোটাৰ সামগ্ৰী বিক্ৰী কৰি তেওঁলোকে জীৱন নিৰ্বাহ কৰে।
চৰকাৰী পদক্ষেপ
অসম চৰকাৰে আশাৰীকান্দি গাওঁখনক মডেল গাওঁ হিচাপে ঘোষণা কৰিছে আৰু ইয়াৰ গ্ৰাম্য পৰ্যটন প্ৰকল্পৰ অধীনলৈ আনিছে। উত্তৰ পূব শিল্প আৰু গ্ৰাম্য উন্নয়ন সংস্থা নামৰ এক বেচৰকাৰী সংস্থায়ে ইয়াৰ কলাকুশলীসকলৰ শিল্প আৰু আৰ্থ-সামাজিক বিকাশৰ বাবে কাম কৰি আছে। ই ২০০৬ চনৰ পৰা টেৰাকোটা কলা আৰু সংস্কৃতিৰ প্ৰমোচনৰ বাবে এক ৰাষ্ট্ৰসংঘ উন্নয়ন প্ৰকল্প (ইউএনডিপি) ৰূপায়ণ কৰি আছে। ২০২০ চনত 'মন কি বাত'ৰ জৰিয়তে ভাৰতৰ প্ৰধানমন্ত্ৰী নৰেন্দ্ৰ মোদীয়ে 'ভকেল ফৰ লকেল' আৰু 'আত্মনিৰ্ভৰ ভাৰত'ৰ প্ৰতি ভাৰতৰ নাগৰিকক সম্বোধন কৰোঁতে আশাৰীকান্দিৰ মৃৎ শিল্পীৰ পুতলাৰ বিষয়ে উল্লেখ কৰিছিল।
তথ্য উৎস
শ্ৰেণী:ধুবুৰী জিলা শ্ৰেণী:মৃৎ শিল্প শ্ৰেণী:অসমৰ গাঁও
তৃতীয় ঢৌৰ নাৰীবাদ
তৃতীয় ঢৌৰ নাৰীবাদ (Third-wave feminism) হৈছে নবৈৰ দশকৰ প্ৰাৰম্ভতে উত্থান ঘটা এক নাৰীবাদী আন্দোলন, যি চতুৰ্থ ঢৌৰ আগৰ দশকবোৰত গুৰুত্বপূৰ্ণ হিচাপে বিবেচিত হৈছিল। দ্বিতীয় ঢৌৰ নাগৰিক অধিকাৰৰ অগ্ৰগতিৰ ওপৰত ভিত্তি কৰি ১৯৬০ আৰু ১৯৭০ চনত জন্মগ্ৰহণ কৰা জেনএক্সৰ প্ৰতিনিধিসকলে তৃতীয় ঢৌৰ নাৰীবাদীসকলক নাৰীৰ বৈচিত্ৰ্য আৰু ব্যক্তিবাদক আকোৱালি লৈছিল আৰু নাৰীবাদী হোৱাৰ অৰ্থ কি তাক পুনৰ সংজ্ঞায়িত কৰিবলৈ চেষ্টা কৰিছিল। তৃতীয় ঢৌত নতুন নাৰীবাদী সোঁত আৰু তত্ত্বৰ উত্থান ঘটিছিল; যেনেঃ আন্তঃবিভাজন, যৌন ধনাত্মকতা, নিৰামিষ পৰিৱেশ নাৰীবাদ, ট্ৰেন্সফেমিনিজম, আৰু উত্তৰ আধুনিক নাৰীবাদ। নাৰীবাদী পণ্ডিত এলিজাবেথ ইভান্সৰ মতে, "তৃতীয় ঢৌৰ নাৰীবাদ কিদৰে গঠিত হয়, সেই বিভ্ৰান্তিটো কিছুমান দিশত ইয়াৰ সংজ্ঞায়িত বৈশিষ্ট্য।"
তৃতীয় ঢৌটোৰ সূত্ৰপাত হৈছে ১৯৯০ চনৰ আৰম্ভণিতে ৱাশ্বিংটনৰ অলিম্পিয়াত দাঙ্গা grrrl নাৰীবাদী পাংক উপসংস্কৃতিৰ উত্থানৰ পৰা, আৰু ১৯৯১ চনত অনিতা হিলৰ টেলিভিছনত দিয়া সাক্ষ্যৰ পৰা। আফ্ৰিকীয়-আমেৰিকীয় ন্যায়াধীশ ক্লেৰেন্স থমাছে তেওঁক যৌন নিৰ্যাতন চলাইছিল। তৃতীয় ঢৌ শব্দটোৰ কৃতিত্ব ৰেবেকা ৱাকাৰক দিয়া হয়, যিয়ে থমাছৰ উচ্চতম ন্যায়ালয়ত নিযুক্তিৰ উত্তৰত মিছেছ আলোচনীত "বিকিমিং দ্য থাৰ্ড ৱেভ" (১৯৯২) নামেৰে এটা প্ৰবন্ধ দিছিল। তেওঁ লিখিছে-
"গতিকে মই সকলো মহিলা, বিশেষকৈ মোৰ প্ৰজন্মৰ মহিলাসকলক অনুৰোধ কৰিছোঁ যে: থমাছৰ নিশ্চিতকৰণে আপোনালোকক সোঁৱৰাই দিয়াৰ কাম কৰক যিদৰে মোক কৰিছিল। যুঁজখন শেষ হোৱাৰ পৰা বহু দূৰত। এগৰাকী নাৰীৰ অভিজ্ঞতাক এইদৰে উলাই কৰা ধাৰণাটোক আপুনি আপোনাক ক্ৰোধলৈ ৰূপান্তৰিত কৰক। সেই ক্ষোভক ৰাজনৈতিক ক্ষমতালৈ ৰূপান্তৰিত কৰক। তেওঁলোকে আমাৰ বাবে কাম নকৰালৈকে তেওঁলোকক ভোট নিদিব। তেওঁলোকৰ লগত যৌন সম্পৰ্ক নকৰিব, তেওঁলোকৰ লগত ৰুটি খাব নালাগে, তেওঁলোকক লালন-পালন নকৰিব যদিহে তেওঁলোকে আমাৰ শৰীৰ আৰু আমাৰ জীৱন নিয়ন্ত্ৰণৰ আমাৰ স্বাধীনতাক অগ্ৰাধিকাৰ নিদিয়ে। মই কোনো উত্তৰ নাৰীবাদৰ নাৰীবাদী নহয়। মই তৃতীয় ঢৌ।"
ৱাকাৰে প্ৰতিষ্ঠা কৰিব বিচাৰিছিল যে তৃতীয় ঢৌৰ নাৰীবাদ কেৱল প্ৰতিক্ৰিয়াই নহয়, নিজৰ ভিতৰতে এক আন্দোলন, কাৰণ নাৰীবাদী কাৰ্যৰ সন্মুখত কৰিবলগীয়া কাম অধিক আছে। ইণ্টাৰছেকচনেলিটি শব্দটো—উদাহৰণস্বৰূপে লিংগ, জাতি আৰু শ্ৰেণীৰ ফলত মহিলাসকলে "অত্যাচাৰৰ স্তৰ" হিচাপে অনুভৱ কৰে। এই জাতীয় ধাৰণাটো ১৯৮৯ চনত কিম্বাৰ্লে ক্ৰেনশ্বৱে প্ৰৱৰ্তন কৰিছিল আৰু তৃতীয় ঢৌৰ সময়তে এই ধাৰণাটো ফুটি উঠিছিল। নব্বৈৰ দশকৰ শেষৰ ফালে আৰু ২০০০ চনৰ আৰম্ভণিতে নাৰীবাদীসকলে অনলাইনলৈ আহি ব্লগ আৰু ই-জিনৰ জৰিয়তে বিশ্বব্যাপী দৰ্শকৰ মাজলৈ যোৱাৰ লগে লগে তেওঁলোকে নিজৰ লক্ষ্য ব্যপ্ত কৰি লিংগ ভূমিকাৰ কু-সংস্কাৰ বিলুপ্ত কৰা আৰু নাৰীবাদক সম্প্ৰসাৰণ কৰি বিভিন্ন বৰ্ণ আৰু সাংস্কৃতিক পৰিচয়ৰ মহিলাসকলক অন্তৰ্ভুক্ত কৰাত মনোনিৱেশ কৰিলে।
তথ্যউৎস
শ্ৰেণী:নাৰীবাদ
তুষাৰ
thumb|230px|right|[[জাৰ্মানীৰ তুষাৰপাতৰ ফলত গছৰ ওপৰত পৰা তুষাৰৰ স্তৰ। ]] মৰুভূমি
হল বৰষুণৰ কঠিন ৰূপ যি পৃথিৱীৰ বায়ুমণ্ডলত ক্ষুদ্ৰ ক্ষুদ্ৰ স্ফটিক আকাৰে বিৰাজ কৰে। ই প্ৰকৃতপক্ষে পানীৰ কঠিন ৰূপ বা বৰফ। শীতকালত যেতিয়া তাপমাত্ৰা শূন্য ডিগ্ৰী ছেলছিয়াছৰ তললৈ নামি যায় তেতিয়া মেঘৰ পৰা তুষাৰ পতিত হয়, ইয়াকে তুষাৰপাত বোলে। মেঘৰ পৰা নিঃসৰিত পানী বায়ুমণ্ডলৰ উপৰৰ স্তৰৰ নিম্ন তাপমাত্ৰাত গোট মাৰি বৰফত পৰিণত হয় আৰু প়থিৱীপৃষ্ঠলৈ তুষাৰ হিচাপে নামি আহে।
প্ৰধান তুষাৰ পতিত অঞ্চলসমূহ হৈছে মেৰু অঞ্চল, উত্তৰ গোলাৰ্ধৰ উচ্চ অৰ্ধাংশ আৰু পৰ্যাপ্ত আৰ্দ্ৰতা আৰু নিম্ন উষ্ণতা বিশিষ্ট পৃথিৱীৰ পাৰ্বত্য অঞ্চলসমূহ। এণ্টাৰ্কটিকাৰ পৰা সুদুৰত অৱস্থিত দক্ষিণ গোলাৰ্ধৰ কেৱল পাৰ্বত্য অঞ্চলতহে প্ৰাথমিকভাৱে তুষাৰপাত দেখা পোৱা যায়।
তথ্য সংগ্ৰহ
শ্ৰেণী:ভূগোল
চিত্ৰাংগদা
চিত্ৰাংগদা (चित्रांगदा) হিন্দু মহাগ্ৰন্থ মহাভাৰতৰ কাহিনীমতে ৰজা চিত্ৰবাহনৰ জীয়ৰী আৰু পাণ্ডৱ অৰ্জুনৰ এগৰাকী পত্নী। অৰ্জুন আৰু চিত্ৰাংগদাৰ বব্ৰুবাহনৰ নামৰ এক পুত্ৰ আছিল।
অৰ্জুনৰ সৈতে বিবাহ
বনবাসৰ সময়ত অনাই-বনাই ফুৰোঁতে এদিন অৰ্জুন মণিপুৰ ৰাজ্যত উপস্থিত হ'ল। তাৰ ৰজা চিত্ৰবাহনক সাক্ষাৎ কৰোঁতে তেওঁ ৰজাৰ জীয়েক চিত্ৰাংগদাক দেখে আৰু প্ৰেমত পৰে। অৰ্জুনে ৰজাক চিত্ৰাংগদাক বিয়া পাতিবলৈ অনুমতি বিচাৰোঁতে ৰজাই তেওঁক পূৰ্বপুৰুষ প্ৰভাঞ্জনৰ কাহিনী শুনালে। প্ৰভাঞ্জন বহুকাল নিঃসন্তান আছিল আৰু উত্তৰাধিকাৰী পাবলৈ নানা চেষ্টা কৰিছিল। অৱশেষত শিৱই তেওঁৰ প্ৰাৰ্থনা শুনি আৱিৰ্ভাৱ হয় আৰু বৰ দিয়ে যে প্ৰভাঞ্জনৰ উপৰিপুৰুষৰ এটাকৈ সন্তান হ'বই। কিন্তু চিত্ৰবাহনৰ পুত্ৰ সন্তান নাছিল, এগৰাকী জীয়েকেই আছিল। গতিকে তেওঁ ৰাজ্যৰ নীতি অনুসৰি চিত্ৰাংগদাক “পুত্ৰিকা” ঘোষণা কৰিছিল। ইয়াৰ অৰ্থ আছিল যে চিত্ৰাংগদাৰ পুত্ৰ জন্ম হ'লে সেই পুত্ৰই উত্তৰাধিকাৰী হ'ব, আৰু কোনো নহয়। অৰ্জুনেও সেই ৰাজ্যৰ ৰজা হ'বলৈ মন মেলিব নোৱাৰে।
অৰ্জুন এই কথাত সন্মত হ'ল। চিত্ৰাংগদাক বিয়া কৰাই তেওঁ একেলগে তিনি বছৰ কটায়। চিত্ৰাংগদাই অৰ্জুনৰ ঔৰষত এটা ল'ৰাৰ জন্ম দিয়াৰ পাছত অৰ্জুনে তেওঁ আৰু পিতাকৰ পৰা অনুমতি লৈ পুনৰ বনবাসলৈ ঘূৰি যায়। ইফালে চিত্ৰবাহনৰ পাছত বব্ৰুবাহন মণিপুৰৰ ৰজা হয়। মহাভাৰতৰ যুদ্ধৰ পাছত যুধিষ্ঠিৰে অশ্বমেধ যজ্ঞ পাতোঁতে যজ্ঞৰ ঘোঁৰা আহি মণিপুৰ ৰাজ্য পালেহি। তেতিয়া অৰ্জুন আৰু পিতাকক চিনি নোপোৱা বব্ৰুবাহনৰ মাজত যুদ্ধ হয়। যুদ্ধত অৰ্জুনৰ মৃত্যু হোৱাৰ পাছতহে বব্ৰুবাহনে সত্য গম পায়। তেতিয়া অৰ্জুনৰ আন এগৰাকী পত্নী নাগকন্যা উলুপীয়ে মৃতসঞ্জীৱনী মণিৰ সহায়ত অৰ্জুনক পুনৰ্জীৱন দিয়ে।
আখুনি (খাদ্য)
আখুনি (Axone) হৈছে মূলতঃ নাগালেণ্ডত পৰম্পৰাগতভাৱে সংৰক্ষণ কৰি ৰখা ছয়াবীন। আখুনি শব্দটো চুমী নগা ভাষাৰ পৰা উদ্ভৱ হৈছে। ই 'আখু' আৰু 'নি' এই দুটা শব্দৰে গঠিত। 'আখু' শব্দৰ অৰ্থ 'গোন্ধ' আৰু 'নি' শব্দৰ অৰ্থ 'গভীৰ' বা 'শক্তিশালী'। গতিকে আক্ষৰিক অৰ্থত আখুনিয়ে তীব্ৰ গোন্ধকে সূচায়। আখুনিকেই নাগালেণ্ড তথা ভাৰতৰ উত্তৰ-পূৰ্বাঞ্চলৰ ভিতৰতে সৰ্বাধিক ব্যৱহাৰ হোৱা ফাৰ্মেণ্টেচন প্ৰক্ৰিয়াৰ দ্বাৰা সংৰক্ষিত খাদ্যসামগ্ৰী বুলি অনুমান কৰা হয়। প্ৰধানকৈ চুমী নগাসকলৰ লগতে নাগালেণ্ডৰ সকলো জনজাতিৰ লোকে গোটেই বছৰজুৰি আখুনি তৈয়াৰ কৰে। সাধাৰণতে আখুনি ব্যৱসায়িক বিনিময়ৰ সলনি ঘৰত খাবৰ বাবে প্ৰস্তুত কৰা হয়।
প্ৰস্তুত প্ৰণালী
আখুনি প্ৰস্তুত কৰিবৰ বাবে ছয়াবীনসমূহ গছৰ পৰা ছিঙি আনি পৰিষ্কাৰ পানীৰে ধুই লোৱা হয়। ইয়াৰ পিছত গোটে গোটে কোমল হোৱালৈকে পানীত উতলোৱা হয়। অতিৰিক্ত পানীখিনি শুকুৱাই এই ছয়াবীনসমূহ কলপাতেৰে বান্ধি ৰ'দত বা জুইৰ কাষত ফাৰ্মেণ্ট হ'বলৈ অৰ্থাৎ শুকাই সংৰক্ষিত ৰূপ এটালৈ আহিবলৈ ৰখা হয়। জহকালি এই প্ৰক্ৰিয়াটো তিনি-চাৰিদিনতে সম্পূৰ্ণ হোৱাৰ বিপৰীতে জাৰকালি ইয়াৰ বাবে প্ৰায় এসপ্তাহ সময়ৰ প্ৰয়োজন হয়। তৈয়াৰ হৈ উঠা আখুনিৰ ৰঙ পাতলীয়াৰ পৰা গাঢ় কজলা ৰঙৰ হয়।
বাহ্যিক সংযোগ
শ্ৰেণী:খাদ্য শ্ৰেণী:উত্তৰ পূব ভাৰত শ্ৰেণী:নাগালেণ্ড শ্ৰেণী:নগা ৰন্ধনশৈলী
তাৰা (কন্নড় অভিনেত্ৰী)
অনুৰাধা (Anuradha; জন্ম ৪ মাৰ্চ ১৯৭১) যাৰ মঞ্চ-নাম তাৰা, তেওঁ এগৰাকী কন্নড় চলচ্চিত্ৰৰ অভিনেত্ৰী আৰু ৰাজনীতিবিদ। ২০০৯ চনত তেওঁ ভাৰতীয় জনতা পাৰ্টিত অংশগ্ৰহণ কৰে আৰু ২০১২ চনত এগৰাকী মনোনীত সদস্যৰূপে কৰ্ণাটক বিধানসভাত প্ৰবেশ কৰে।
তাৰাই ১৯৮৪ চনত তামিল ভাষাৰ ‘ইঙ্গেয়ুম ওৰু গঙ্গাই’ ছবিৰে চলচ্চিত্ৰ জগতত পদাৰ্পন কৰে। তেওঁৰ প্ৰথম কন্নড় ভাষাৰ ছবি- ১৯৮৬ চনত মুক্তি পোৱা ‘থুলচিডালা’। ‘কৰ্মা’ (১৯৯১), ‘মঞ্জনেয়া মঞ্জু’ (১৯৯৩), ‘কানুৰু হেগ্গাদিথি’ (১৯৯৯), ‘মথদানা’ (২০০১), ‘হাচিনা’ (২০০৫), ‘চায়ানাইড’ (২০০৬), ‘এ বন্ধন’ (২০০৭) আদি ছবিত তেওঁৰ বিশিষ্ট প্ৰদৰ্শন দেখা গৈছিল। ‘হাচিনা’ত কৰা অভিনয়েৰে তেওঁ শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা আজুৰি আনিবলৈ সক্ষম হৈছিল।
কৰ্মজীৱন
তাৰাই ১৯৮৪ চনত প্ৰখ্যাত অভিনেতা মণি ৰত্নম পৰিচালিত তামিল ছবি ‘ইঙ্গেয়ুম ওৰু গঙ্গাই’ৰ যোগে চলচ্চিত্ৰ জগতত ভূমুকি মাৰে; য’ত মুৰলিয়ে মূল চৰিত্ৰত অভিনয় কৰিছিল। তেওঁৰ প্ৰথম কন্নড় ছবি ‘তুলসীদল’ (১৯৮৫)। তেওঁৰ কৰ্মজীৱনৰ এক ডাঙৰ ব্ৰেক ১৯৮৬ চনত মুক্তি পোৱা, ৰাজকুমাৰ অভিনীত ‘গৌৰী’। ইয়াৰ পিছত তেওঁ বহুকেইখন ছবিত মূল ভূমিকাত অথবা সহযোগী অভিনেত্ৰীৰ ৰূপে অভিনয় কৰে। গিৰীশ কৰ্ণাডে পৰিচালনা কৰা ‘কানুৰু হেগ্গাডিথি’য়ে তেওঁক ব্যপক স্বীকৃতি দিয়ে। তেওঁ শ্ৰেষ্ঠ অভিনেত্ৰীৰ প্ৰথম বঁটা লাভ কৰে কন্নড় ছবি ক্ৰমৰ (১৯৯১) যোগে, আচৰাৰ আবিদৰ প্ৰথম পৰিচালিত ছবি আছিল। ১৯৮০ৰ দশকৰ শেহৰ ফালে মণিৰত্নমৰ ব্লকবাষ্টাৰ ছবি নায়কন আৰু অগ্নি নাটচাথিৰমত তেওঁ সহযোগী অভিনেত্ৰী ৰূপে অভিনয় কৰে।
তেওঁ ৰাজকুমাৰ, শঙ্কৰ নাগ, বিষ্ণুবৰ্দ্ধন, অম্বৰীশ, অনন্ত নাগ, ভি. ৰবিচন্দ্ৰন, শশীকুমাৰ, টাইগাৰ প্ৰভাকৰ, শিৱৰাজকুমাৰ, ৰাঘবেন্দ্ৰ ৰাজকুমাৰ, মুৰলী, কাৰ্তিক মুথুৰমন, সুনীল, দেৱৰাজ আদি ১৯৮০ আৰু ১৯৯০ৰ দশকৰ প্ৰায় আটাইবোৰ শীৰ্ষস্থানীয় তাৰকাৰ সৈতে কাম অভিনয় কৰিছে। ‘কানুৰু হেগ্গাডিথি’ ছবিত কৰা অভিনয়েৰে তেওঁ দ্বিতীয় শ্ৰেষ্ঠ অভিনেত্ৰীৰ ৰাজ্যিক বঁটা আৰু ‘মুঞ্জানেয়া মঞ্জু’ৰ বাবে শ্ৰেষ্ঠ সহযোগী অভিনেত্ৰীৰ বঁটা পায়। ২০০৫ চনত গিৰিশ কাচৰৱল্লীৰ ছবি ‘হাচিনা’ত তেওঁ শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰে। কন্নড় ছবি ডেডলী সোমাৰে তেওঁ প্ৰশংসা বুটলিবলৈ সক্ষম হৈছে। তেওঁৰ আন এখন সফল ছবি ‘চায়ানাইড’। অভিনয়ৰ উপৰিও তেওঁ গিৰিশ কাচৰৱল্লীয়ে পৰিচালনা কৰা হাচিনাৰ প্ৰযোজনা কৰে। তেওঁ এগৰাকী পৰিচালক হোৱাৰ ইচ্ছাও প্ৰকাশ কৰিছিল।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:ভাৰতীয় অভিনেত্ৰী শ্ৰেণী:ভাৰতীয় ৰাজনীতিবিদ শ্ৰেণী:শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
হাড়
মানুহৰ কংকালতন্ত্ৰ (Human skeletal system):
শৰীৰৰ টান অংশবোৰক একেলগে কংকালতন্ত্ৰ বোলা হয়। দেহৰ বাহিৰফালে থকা টান অংশবোৰক বহিঃকংকাল (Exoskeleton) আৰু শৰীৰৰ ভিতৰফালে থকা টান অংশবোৰক অন্তঃকংকাল (Endoskeleton) বোলা হয়। বহিঃকংকালবোৰে শৰীৰৰ কোমল অংশবোৰক সুৰক্ষা প্ৰদান কৰে। সৰীসৃপ, পক্ষী আৰু স্তন্যপায়ী প্ৰাণীৰ হাতোঁৰা (Claws), নখ (Nails), খুৰা (Hoofs), শিং (Horn) আৰু চৰাইৰ পাখিবোৰ হ’ল বহিঃকংকালৰ উদাহৰণ। আকৌ শৰীৰৰ ভিতৰত থকা অন্তঃকংকালে শৰীৰটোক এটা নিৰ্দিষ্ট আকৃতি প্ৰদান কৰাৰ উপৰিও শৰীৰৰ বিভিন্ন অংগৰ সঞ্চালনত সহায় কৰে। অন্তঃকংকালতন্ত্ৰ অস্থি (Bone) আৰু কোমলাস্থিৰে (Cartilage) গঠিত। অস্থি আৰু কোমলাস্থিবোৰ হ’ল এক বিশেষ ধৰণৰ সংযোজী কলা। অস্থিৰ ভৌমদ্ৰব্যত কেলছিয়াম লৱণ থাকে বাবে এইবোৰ টান হয়; আনহাতে কোমলাস্থিৰ
ভৌমদ্ৰব্যত কন্দ্ৰইটিন (Chondoitin) নামৰ এবিধ লৱণ থকাৰ বাবে এইবোৰ লেহুকা ধৰণৰ হয়। মানুহৰ কংকালতন্ত্ৰত মুঠতে 206 ডাল হাড় আৰু কেইডালমান কোমলাস্থি থাকে। মানুহৰ সৰ্বমুঠ 206 ডাল হাড়ৰ লাওখোলাটোত 29 ডাল, মেৰুদণ্ডত 26 ডাল, হাত আৰু ভৰিত 30 ডালকৈ, বক্ষচক্ৰত 2 ডালকৈ, শ্ৰোণীচক্ৰত 1 ডালকৈ, 12যোৰ কামিহাড় আৰু 1 ডাল উৰোস্থি হাড় থাকে।
অন্তঃকংকালতন্ত্ৰক প্ৰধানতঃ দুটা ভাগত ভগাব পাৰি, যেনে – অক্ষীয় কংকাল (Axial skeleton) আৰু উপাংগীয় কংকাল (Appendicular skeleton)।
1. অক্ষীয় কংকাল (Axial skeleton): লাওখোলা (Skull), মেৰুদণ্ড (Vertebral column), উৰোস্থি (Sternum) আৰু কামিহাড়েৰে (Rib) অক্ষীয় কংকালতন্ত্ৰটো গঠিত।
2. উপাংগীয় কংকাল (Appendicular skeleton): বক্ষবেষ্টনী (Pectoral girdle), শ্ৰোণীবেষ্টনী(Pelvic girdle), হাত আৰু ভৰিৰ হাড়বোৰক একেলগে উপাংগীয় কংকাল বোলে।
1. অক্ষীয় কংকাল (Axial skeleton):
লাওখোলা (Skull):  লাওখোলাটো কৰোটিয় আ্ৰৰু মুখমণ্ডলীয় হাড়েৰে গঠিত। লাওখোলাটো কশেৰুকামালাৰ শীৰ্ষত অৱস্থিত আৰু ইয়াত থকা হাড়বোৰ হ’ল –
'''           ii. কৰ্ণ অস্থিকা (Ear ossicles):''' মুঠ কৰ্ণ অস্থিকাৰ সংখ্যা হ’ল 6 ডাল। এইবোৰ হ’ল – দুডাল মেলিয়াছ (Malleus), দুডাল ইন্‌কাছ (Incus) আৰু দুডাল ষ্টেপ্‌ছ (Stapes)।
'''         iii. হাইয়ড অস্থি (Hyoid bone):''' হাইয়ড হাড়ডাল ডিঙিৰ ওপৰফালে থকা লেৰিংছৰ ঠিক ওপৰ ফালৰ বেৰত অৱস্থিত। যদিও ইয়াক প্ৰকৃততে লাওখোলাৰ হাড় বুলি গণ্য কৰা নহয় তথাপিও ইয়াক লাওখোলাৰ এটা অংশ বুলি কব পাৰি। ইয়াৰ লগত জিভা আৰু মুখগহ্বৰৰ মজিয়াৰ কিছুমান পেশী সংযোজিত হৈ থাকে যদিও আন কোনো হাড়ৰ সতৈ ইয়াৰ কোনো সংযোগ নেথাকে।
'''         iv. মুখমণ্ডলীয় হাড় (Facial bones):''' মুখমণ্ডলত সৰ্বমুঠ 14 ডাল হাড় থাকে। এইবোৰ হ’ল – দুডাল গণ্ডাস্থিক হাড় (Zygomatic bone), দুডাল উৰ্ধহনু (Maxilla), দুডাল নাসিকাস্থি (Nasal bones), দুডাল অশ্ৰু অস্থি (Lacrymal bones), এডাল সীৰিকা বা ভ’মাৰ (Vomer), দুডাল তালব্য অস্থি (Palatine bones), দুডাল নাসাশুক্তিকা (Nasalis concha) আৰু এডাল নিম্নহনু (Mandible)।
লাওখোলাৰ কাম (Functions of the skull): 1. লাওখোলাৰ প্ৰধান কামটো হ’ল মস্তিষ্কটোক সুৰক্ষা প্ৰদান কৰা, 2. লাওখোলাৰ লগত সংযুক্ত হৈ থকা হনুৰ হাড়ে খাদ্য বস্তু চোবোৱা, গুড়ি কৰা আদি কাৰ্যত সহায় কৰে, 3. মুখমণ্ডলত থকা সংবেদী অংগবোৰক সুৰক্ষা প্ৰদান কৰা, 4. হাইয়’ড সজুলীয়ে ডিঙিটোক সুৰক্ষা প্ৰদান কৰে।
কশেৰুকামালা বা ৰাজহাড় (Vertebral column or backbone): ৰাজহাড় হ’ল মানুহৰ শৰীৰৰ মুখ্য ভাৰবাহী অস্থি। ই কে’বাটাও সৰু সৰু হাড়ৰ সমষ্টি। এই সৰু সৰু হাড়বোৰক কশেৰুকা (Vertebra) বোলা হয়। মানুহৰ ৰাজহাড়ডালত 26টা কশেৰুকা থাকে আৰু ই পৃষ্ঠীয়ফালে অৱস্থিত। কশেৰুকাবোৰৰ মাজেৰে এটা সুৰঙ্গ থাকে আৰু ইয়াক স্নায়ু সুৰঙ্গ (Neural canal) বোলা হয়। মস্তিষ্কৰ পৰা ওলোৱা স্নায়ুৰজ্জুডাল (Spinal chord) স্নায়ু সুৰঙ্গৰ মাজত সোমাই থাকে। ৰাজহাড়ৰ শীৰ্ষত থকা প্ৰথম কশেৰুকাটোক এট্‌লাচ্‌ (Atlas) বোলা হয় আৰু ই লাওখোলাটোৰ শিৰনিম্নাস্থি কন্দ বা অক্সিপিটেল কণ্ডাইল (Occipital condyle) লগত সংযুক্ত হৈ থাকে। মানুহৰ শিৰনিম্নাস্থি কন্দটো দুটা কন্দযুক্ত। এনেকুৱা ধৰণৰ লাওখোলাক দ্বিকন্দীয় লাওখোলা (Dicondylic skull) বোলা হয়। ৰাজহাড়ডালক কে’বাটাও খণ্ডত ভগোৱা হৈছে যেনে  7টা গ্ৰীবা কশেৰুকাৰে (Cervical vertebrae) গঠিত গ্ৰীবা অঞ্চল, 12টা বক্ষীয় কশেৰুকাৰে (Thoracic vertebrae) গঠিত বক্ষ অঞ্চল, 5টা কঁকালীয় কশেৰুকাৰে (Lumber vertebrae) গঠিত কঁকালীয় বা কটি অঞ্চল, 1টা ত্ৰিকাস্থি কশেৰুকাৰ (Sacral) ত্ৰিকাস্থি অঞ্চল আৰু 1টা পুচ্ছ কশেৰুকাৰে (Coccyx) গঠিত পুচ্ছ অঞ্চল। ত্ৰিকাস্থি কশেৰুকাটোত 5টা কশেৰুকা যোৰা লাগি এটুকুৰা হাড়ৰ সৃষ্টি কৰিছে আৰু 4টা কশেৰুকা যুক্ত হৈ পুচ্ছ কশেৰুকাটো সৃষ্টি কৰিছে।
মানুহৰ কশেৰুকা সূত্ৰটো (Vertebral Formula) হ’ল – C7T12L5S(5)C(4)।
কশেৰুকাৰ কাম (Function of Vertebral Column): 1. ই স্নায়ুৰজ্জুডালক সুৰক্ষা প্ৰদান কৰে, 2. ঠিয় হৈ থকা নাইবা গতিশীল অৱস্থাত শৰীৰৰ ভাৰ বহন কৰে, 3.অগ্ৰ গ্ৰীবা কশেৰুকাবোৰে মূৰটো লৰোৱাত সহায় কৰে, 4. আন্তঃকশেৰুকী থালবোৰৰ (Inter-vertebral discs) উপস্থিতিৰ কাৰণে ৰাজহাড়ডাল ভাঁজ লগাব পাৰা বিধৰ হয়।
উৰোস্থি (Sternum): বুকুৰ ছালৰ তলত ঠিক সোমাজতে থকা চেপেটা হাড়ডালক উৰোস্থি বোলা হয়। ই প্ৰায় 15 ছে. মি. মান দীঘল হয় আৰু 7যোৰ প্ৰকৃত কামিহাড় ইয়াৰ লগত সংযুক্ত হৈ থাকে। উৰোস্থিডালে বক্ষীয় অঞ্চলটোক সুৰক্ষা প্ৰদান কৰাৰ উপৰিও শ্বসন কাৰ্যত সহায় কৰে।
কামিহাড় (Ribs): কামিহাড়ৰ মুঠ সংখ্যা 12 যোৰ। কামিহাড়বোৰৰ পৃষ্ঠীয় প্ৰান্তবোৰৰ প্ৰত্যেকতে দুখনকৈ সন্ধিপৃষ্ঠ থাকে বাবে এইবোৰক দ্বিশিৰীয় বা বাইচেফালিক (Bicephalic surface) বুলি কোৱা হয়। প্ৰথম 7যোৰ কামিহাড়ক প্ৰকৃত কামিহাড় (True ribs) বোলা হয়। পৃষ্ঠীয় দিশত এইবোৰ ৰাজহাড়ৰ লগত সন্ধিপৃষ্ঠৰ দ্বাৰা সংযুক্ত হৈ থাকে। অংকীয় দিশত এইবোৰে হায়ালিন কোমলাস্থিৰ জৰিয়তে উৰোস্থিৰ লগত সংযুক্ত হৈ থাকে। অষ্টম, নবম আৰু দশম কামিহাড় কেইডাল হায়ালিন কোমলাস্থিৰ দ্বাৰা সপ্তম কামিহাড়ৰ অংকীয় মূৰটোৰ লগত যুক্ত হৈ থাকে। এই তিনিডাল কামিহাড়ক অপ্ৰকৃত বা ভাৰটিব্ৰোকন্‌ডেল (False or vertebrochondal)  কামিহাড় বোলে। একাদশ আৰু দ্বাদশ কামিহাড় দুযোৰৰ অংকীয় দিশটো মুক্ত হৈ থাকে বাবে ইহঁতক প্লৱমান (Floating) কামিহাড় বোলে। বক্ষীয় কশেৰুকা, কামিহাড়বোৰ আৰু দুয়োফালৰ অংসফলক বা স্কাপুলা (Scapula) দুডালে লগ লাগি বক্ষপিঞ্জৰটো (Rib cage) সৃষ্টি কৰিছে।
বক্ষপিঞ্জৰটোৱে বক্ষগহ্বৰৰ ভিতৰত থকা হৃদপিণ্ড, হাঁওফাঁও আদিক সুৰক্ষা প্ৰদান কৰে। তদুপৰি কামিহাড়বোৰে শ্বসন কাৰ্যৰ লগত জড়িত পেশীবোৰক ধৰি ৰাখি শ্বসন কাৰ্যত সহায় কৰে।
2. উপাংগীয় কংকাল (Appendicular skeleton):
বক্ষ বেষ্টনী (Pectoral Girdle): প্ৰত্যেকডাল বক্ষ বেষ্টনী দুডাল হাড়ৰ সমষ্টি – কণ্ঠাস্থি (Clavicle) আৰু অংসফলক (Scapula)। পিঠিৰ দুয়োফালে থকা দ্বিতীয় আৰু সপ্তম কামিহাড়ৰ মাজত অৱস্থিত চেপেটা ত্ৰিভুজাকৃতিৰ হাড়ডালক অংসফলক বোলে। অংসফলকৰ পৃষ্ঠীয় ভাগৰ পৰা প্ৰৱৰ্দ্ধিত হৈ অহা চোকা দাতিটোক এক্ৰমিয়ন (Acromion) বোলে। কণ্ঠাস্থিডাল ইয়াৰ লগত সংযুক্ত হৈ থাকে। এক্ৰ’মিয়নৰ তলৰফালে এটা গাত থাকে আৰু ইয়াক গ্লেন’ইড গহ্বৰ (Glenoid cavity) বোলে।
শ্ৰোণী বেষ্টনী (Pelvic girdle): শ্ৰোণী বেষ্টনী দুডাল কক্সা (Coxa) নামৰ হাড়ৰ দ্বাৰা গঠিত আৰু ই শৰীৰৰ ভাৰ বহন কৰে। ইয়াৰ প্ৰত্যেকডাল কক্সা ইলিয়াম (Ilium), ইস্কিয়াম (Ischium) আৰু পিউবিচ (Pubis) নামৰ তিনিডাল হাড়ৰ সমষ্টি। এই তিনিডাল হাড়ৰ সন্ধিস্থলত এচিটাবুলাম (Acetabulum) নামৰ এটা গাঁত থাকে। এই গাঁতটোতে কৰঙনৰ ফিমাৰ নামৰ হাড়ডালৰ মূৰটো সোমাই থাকে। দুয়োফালে থকা শ্ৰোণী বেষ্টনীৰ হাড়ৰ মধ্যঅংকীয় সংযোগ অঞ্চলত ডাঠ অঁহীয়া কোমলাস্থিৰ দ্বাৰা নিৰ্মিত পিউবিচ চিম্ফাইচিচ (Pubis symphysis) থাকে।
অগ্ৰপাদ বা হাতৰ হাড় (Bones of forelimbs or hands): অগ্ৰপাদৰ হাড়বোৰ হ’ল – প্ৰগণ্ডিকাস্থি বা হিউমেৰাচ (Humerus), ৰেডিয়াচ আৰু আলনা (Radius-ulna), মণিবন্ধাস্থি বা কাৰপেলচ্‌ (Carpels – Wrist bone), কৰতলাস্থি বা মেটাকাৰ্পেল্‌চ্‌ (Metacarpels – Palm bone) আৰু অংগুলাস্থি (Phalanges – Finger bones)। প্ৰত্যেক পাদতে 30 ডালকৈ
হাড় থাকে। ঊৰ্দ্ধ বাহুৰ (Upper arm) হাড়ডালক হিউমেৰাচ বোলা হয়। দণ্ডাকৃতিৰ এই হাড়ডালৰ ওপৰ মূৰত থকা গোলকটো বক্ষবেষ্টনীৰ স্কাপুলাত থকা গ্লেনইড গহ্বৰৰ লগত সংযুক্ত হৈ থাকে তলৰ মূৰটো নিম্ন বাহুৰ (Lower arm) ৰেডিয়াচ আৰু আল্‌নাৰ লগত সংযুক্ত হৈ থকে। নিম্ন বাহুত থকা ৰেডিয়াচ আৰু আল্‌নাৰ আনটো মূৰ মণিবন্ধত (Wrist) থকা কাৰ্পেল নামৰ হাড়ৰ লগত সংযুক্ত হৈ থাকে। 8 টুকুৰা হাড় লগ হৈ কাৰ্পেল নামৰ হাড়ৰ সৃষ্টি হৈছে। হাতৰ তলুৱাত (Palm) থকা হাড়ক মেটাকাৰৰ্পেল্‌চ্‌ বোলা হয়। ই 5 টুকুৰা হাড়ৰ সমষ্টি। আঙুলিত থকা হাড়বোৰক অংগুলাস্থি বোলে। ইয়াৰ মুঠ সংখ্যা 14 ডাল। বুঢ়া আঙুলিটোত 2 ডাল আৰু অন্য আঙুলিবোৰত 3 ডালকৈ অংগুলাস্থি থাকে।
পশ্চাদপাদ বা ভৰিৰ হাড় (Bones of hindlimbs or legs): পশ্চাদপাদ বা ভৰিতো 30 ডালকৈ হাড় থাকে। উৰুৰ হাড়ডালক উৰ্বস্থি বা ফিমাৰ বোলে। মানুহৰ শৰীৰৰ এইডালেই আটাইতকৈ দীঘল হাড়। উৰ্বস্থিৰ ওপৰৰ মূৰটো শ্ৰোণীবেষ্টনীৰ এচিটাবুলাম নামৰ গাঁতটোত খাপ খাই লাগি থাকে। তলৰ ফালে ই টিবিয়াৰ লগত লগ লাগি থাকে। উৰুৰ নিম্নাংশত থকা হাড় দুডালক  জংঘাস্থি বা টিবিয়া (Tibia) আৰু অনুজংঘাস্থি বা ফিবুলা (Fibula) বোলে। ইয়াৰে টিবিয়াডাল দীঘল আৰু শক্তিশালী। আঁঠুত থকা টুপী আকৃতিৰ বৃত্তাকাৰ আৰু ঘূৰণীয়া হাড়ডালক পেটেলা (Patella) বোলে। ভৰিৰ গোৰোহাত (Ankle) থকা হাড়বোৰক গুলফাস্থি বা টাৰ্চেল (Tarsels) বোলা হয়। গোৰোহাটোত 7 টুকুৰা গুলফাস্থি থাকে। গুলফাস্থিৰ সম্মুখৰ পিনে 5 ডাল প্ৰপদিকাস্থি (Metatarsels) থাকে। প্ৰপদিকাস্থিৰ পৰা আঙুলিলৈ বৃস্তিত হাড়বোৰক পদাংগুলালাস্থি (Phalanges) বোলে। মুঠ পদাংগুলাস্থিৰ সংখ্যা হ’ল 14 ডাল।
সন্ধি বা গাঁঠি (Joints):
দুডাল স্বতন্ত্ৰ হাড়ৰ সংযোগ স্থলক সন্ধি বা গাঁঠি বোলে। মানুহৰ কংকালতন্ত্ৰত থকা বেলেগ বেলেগ ধৰণৰ গাঁঠিবোৰে বেলেগ বেলেগ চলন কাৰ্যৰ লগত জড়িত। অংগচালনাৰ বাবে সন্ধিবোৰ অতি প্ৰয়োজনীয়। যিবোৰ সন্ধিয়ে উত্তোলক হিচাপে কাম কৰে সেইবোৰ সন্ধিয়ে হাড়ত সংযুক্ত হৈ থকা পেশীৰ সহায়ত অংগবোৰৰ চলনত সহায় কৰে। সংগঠনৰ ওপৰত ভিত্তি কৰি সন্ধিবোৰক তিনিটা ভাগত ভগোৱা হয়। যেনে – তন্তুয় সন্ধি (Fibrous joint), কোমলাস্থিয় সন্ধি (Cartilagenous joint) আৰু চায়ন’ভিয়েল সন্ধি (Synovial joint)।
কোমলাস্থিয় সন্ধি (Cartilagenous joint): দুটুকুৰা হাড়ৰ মাজৰ এনেকুৱা সন্ধিবোৰ কোমলাস্থিৰ দ্বাৰা সংযুক্ত হৈ থাকে। ৰাজহাড়ৰ ওচৰাওচৰিকৈ থকা কশেৰুকাবোৰৰ মাজৰ সন্ধিবোৰ এনেকুৱা প্ৰকৃতিৰ। এই সন্ধিবোৰে সীমিত পৰিমাণৰ লৰচৰ কৰাত সহায় কৰে।
চাইন’ভিয়েল সন্ধি (Synovial joint): চাইন’ভিয়েল সন্ধিত দুডাল হাড়ৰ সংযোগ স্থলত চাইন’ভিয়েল ৰসেৰে পৰিপূৰ্ণ এটা গহ্বৰ থাকে। চাইনভিয়েল ৰসৰ উপস্থিতিৰ বাবে এই সন্ধিয়ে চলনত যথেষ্ট সহায় কৰে। এইবোৰ সন্ধিৰ জৰিয়তে অংগবোৰ বিভিন্ন আৰ্হিত লৰচৰ কৰিব পাৰে যেনে – বাহুৰ হিউমেৰাচ আৰু বক্ষবেষ্টনীৰ মাজৰ বল আৰু চকেট (Ball and socket) আৰ্হি, আঁঠুৰ জোৰাত থকা কব্জা আৰ্হিৰ সন্ধি (Hinge joint), প্ৰথম কশেৰুকা (এটলাচ) আৰু দ্বিতীয় কশেৰুকাৰ মাজৰ ধুৰাগ্ৰ সন্ধি (Pivot joint), মণিবন্ধবোৰৰ মাজত থকা পিচলা সন্ধি (Gliding joint), বুঢ়া আঙুলি আৰু মণিবন্ধৰ মাজৰ চেডল্‌ সন্ধি (Saddle joint) ইত্যাদি।
শ্ৰেণী:শৰীৰস্থান
প্ৰেৰণা দেশপাণ্ডে
প্ৰেৰণা দেশপাণ্ডে এগৰাকী ভাৰতীয় কথক নৃত্যশিল্পী। তেখেতে সাত বছৰ বয়সতে শৰদিনী গোলৰ পৰা কথক শিকিছিল। ১৫ বছৰ বছৰ তেওঁ প্ৰথম নৃত্য পৰিবেশন কৰিছিল। তাৰ পাছত তেখেত ৰোহিনী ভাটেৰ পৰা গুৰু-শিষ্য পৰম্পৰা ঐতিহ্যৰ অধীনত কথক অধ্যয়ন কৰে, লক্ষ্ণৌ আৰু জয়পুৰ ঘৰানাত ২২ বছৰৰ বাবে। তেখেত তেওঁৰ দৃষ্টিনন্দন গতিবিধি আৰু কথকৰ বিভিন্ন দিশ যেনে- অভিনয়া আৰু লয়ৰ তাল-ছন্দৰ ওপৰত দক্ষতাৰ বাবে খ্যাত।
প্ৰেৰণা দেশপাণ্ডে ভাৰতৰ পুণে বিশ্ববিদ্যালয়ৰ (ললিত কলা কেন্দ্ৰ) কেন্দ্ৰৰ পাৰফৰ্মিং আৰ্টচৰ পৰা আনুষ্ঠানিক শিক্ষা লাভ কৰিছিল। তেখেত কথকৰ পৰা স্নাতকোত্তৰ ডিগ্ৰী অৰ্জন কৰি বিশ্ববিদ্যালয়ত প্ৰথম স্থান অৰ্জন কৰে। তেখেত গণিতত স্নাতক ডিগ্ৰী অৰ্জন কৰিছে, আৰু তেওঁৰ নৃত্যৰ বাবে এই আনুষ্ঠানিক গাণিতিক জ্ঞান প্ৰয়োগ কৰে।
তেওঁৰ শিল্পৰ উৎসৰ্গ হিচাপে, দেশপাণ্ডে পুনেত কথক নৃত্যৰ এখন প্ৰতিষ্ঠান নৃত্যধাম প্ৰতিষ্ঠা কৰিছিল, য'ত তেখেতে ভাৰত তথা বিদেশৰ শিক্ষাৰ্থীসকলক শিক্ষাদান কৰে, আৰু বিভিন্ন অনুষ্ঠান আৰু উৎসৱসমূহত অংশ লোৱাৰ বাবে উচ্চ মানদন্দৰ নৃট্যশিল্পীৰ গোট সৃষ্টি কৰিছে।
পৰিয়াল
প্ৰেৰণা বিবাহ কৰিছে বিশিষ্ট তবলা একক কণ্ঠশিল্পী শ্ৰী সুপ্ৰীত দেশপাণ্ডক। তেওঁলোকৰ একমাত্ৰ সন্তান ইশ্বৰী দেশপাণ্ডে হৈছে নৃত্যধামত এক অন্যতম শিক্ষাৰ্থী। ১৯৯৯ চনৰ সময়চোৱাত ইশ্বৰী তিনি বছৰ বয়সত নৃত্য আৰম্ভ কৰিছিল আৰু তেওঁৰ বাৰ বছৰ বয়সৰ পৰাই তেখেত এগৰাকী কথক নৃত্যশিল্পী হৈ উঠিছিল।
সৃজনশীল সহযোগিতা
মীৰাবাঈৰ জীৱন তথা কথাে ওপৰত ভিত্তি কৰি 'মহড়ো প্ৰণাম' নামেৰে সৃজনশীল সহযোগিতা, পণ্ডিত হেমন্ত পেণ্ডচৰ ৰূপক দেশপাণ্ডৰ কথক ক'ৰিয়'গ্ৰাফীৰ লগত ধাৰণাৰ মাধ্যমেৰে।
২০০৭ চনত, প্ৰেৰণা দেশপাণ্ডেই প্ৰখ্যাত ওদিছি নৃত্যশিল্পী সুজাতা মহাপাত্ৰৰ লগত এক কথক-ওদিছিৰ সহযোগিতা সৃষ্টি কৰিছিল যি আছিল অজন্তা তথা ইলোৰাৰ বিশ্ব ঐতিহ্যবাহী স্থানৰ পৰা অনুপ্ৰাণিত। অজন্ত কমেজ এলাইভ শীৰ্ষক প্ৰযোজনা- অজন্তা তথা ইলোৰাৰ শ্ৰদ্ধা নিবেদনটো ১৮ ফেব্ৰুৱাৰী ২০০৭-ত মহাৰাষ্ট্ৰৰ সাংস্কৃতিক ৰাজধানী, প্ৰিণ্ট হয় নৃত্য পণ্ডিত সুনীল কোঠাৰি উপস্থাপিত, এই সহযোগিতা পৰবৰ্তীকালত দেশৰ বিভিন্ন চহৰত মঞ্চস্থ হৈছিল।
২০১০ চনত, প্ৰেৰণা আৰু সুজাতা একেলগে অভিনয় কৰা অব্যাহত ৰাখিছিল। ২০১৮ চনত, প্ৰেৰণা মহাকাশটোৰ প্ৰিমিয়াৰ কৰিছিল: নৃত্যশিল্পী পণ্ডিত মোহনৰাৱ কালিয়ানপুৰকাৰৰ ছন্দবদ্ধ কৰ্মৰ ওপৰত ভিত্তি কৰি নৃত্যধামৰ দোভাষীসকলৰ দ্বাৰা সম্পাদিত এখন দীৰ্ঘ টুকুৰা টাল-মালা। সেই প্ৰিমিয়াৰৰ বাবে ৰতিকান্ত মহাপাত্ৰক তেওঁৰ ওদিছি কোম্পানিৰ লগত আমন্ত্ৰণ জনোৱা হৈছিল।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:ভাৰতীয় নৃত্যশিল্পী
ঋণাত্মক অখণ্ড সংখ্যা
ঋণাত্মক অখণ্ড সংখ্যা হৈছে স্বাভাৱিক সংখ্যা, শূন্য আৰু স্বাভাৱিক সংখ্যাৰ যোগাত্মক বিপৰীত সংখ্যা। এই অখণ্ড সংখ্যা বোৰ মূলত ধনাত্মক বা ঋণাত্মক। গণিতৰ পৃথিৱী খনত ঋণাত্মক সংখ্যা বোৰ একো একোটা বাস্তৱ সংখ্যাই, যাৰ মান শূন্যতাতকৈ কম। ঋণাত্মক সংখ্যা বোৰে যিকোনো মানৰ বিপৰীত মানক প্ৰতিনিধিত্ব কৰে। উদাহৰণ স্বৰূপে সাগৰ পৃষ্ঠৰ ওপৰত বুজাবলৈ ধনাত্মক আৰু তলত বুজাবলৈ ঋণাত্মক সংখ্যা ব্যৱহাৰ কৰা হয়। ঠিক তেনেদৰে, জমা ধনৰাশিক বুজাবলৈ ধনাত্মক আৰু উলিওৱা ধন বা খৰচ কৰা ধন ৰাশিক বুজাবলৈ ঋণাত্মক সংখ্যা ব্যৱহাৰ কৰা হয়। একেদৰে লাভ-লোকচান, দীঘল-চুটি আদি বিশেষণ সমূহ ধনাত্মক-ঋণাত্মক সংখ্যাৰ দ্বাৰা বুজোৱা হয়। সংখ্যাৰেখাত এই ঋণাত্মক সংখ্যা বোৰে শূন্যৰ বাঁও ফালে অৱস্থান কৰে। এই সংখ্যা বোৰ লিখোঁতে সংখ্যাবোৰৰ প্ৰত্যেকৰে আগত এডাল বিয়োগ চিন (-) ব্যৱহাৰ কৰা হয়। উদাহৰণ স্বৰূপে, -৩। ০ (শূন্য)টো প্ৰকৃততে কোনো ধনাত্মক বা ঋণাত্মক সংখ্যা নহয়। আকৌ কোনো ধনাত্মক সংখ্যা এটাৰ বিপৰীতৰ বিপৰীত হ'ব সংখ্যাটোৰ প্ৰকৃত মান। যেনে: -(-৩)=৩।
তথ্য সংগ্ৰহ
শ্ৰেণী:সংখ্যা
জাতিভেদ প্ৰথা আৰু শংকৰদেৱ
জাতিভেদ প্ৰথা আৰু শংকৰদেৱ(Jaatived Prothaa Ru Sankardev) হৈছে অসমীয়া শিক্ষাবিদ, লেখক, সমালোচক ময়ূৰ বৰাৰ এখন প্ৰবন্ধ সংকলন। আঁক-বাক প্ৰকাশনৰ পৰা ২০১৪ চনৰ ডিচেম্বৰ মাহত প্ৰথম প্ৰকাশ হোৱা কিতাপখনৰ ২০১৬ চনৰ ডিচেম্বৰ মাহত দ্বিতীয় প্ৰকাশ হয়। লেখকে গ্ৰন্থখন "মানৱতাৰ কঠীয়া সিঁচা বা সিঁচিবলৈ ইচ্ছা কৰা প্ৰতিগৰাকী খ্যাত-অখ্যাত ব্যক্তিৰ হাতত..." আগবঢ়াইছে। গ্ৰন্থখন সম্পৰ্কে হোমেন বৰগোহাঞিয়ে এনেদৰে মতামত আগবঢ়াইছে,"আমাৰ সমাজত বহু চিন্তাবিদ আছে যদিও সমাজৰ স্পৰ্শকাতৰ বিষয়বোৰৰ সম্বন্ধে প্ৰশ্ন উত্থাপন কৰাৰ সময়ত তেওঁলোক উদাসীন হৈ পৰে। ইয়াৰ বিপৰীতে যোৱা কেইবছৰমানত কলম হাতত লৈয়েই চিন্তাশীল লেখক ময়ূৰ বৰাই এক প্ৰশ্ন বিপ্লৱৰ সূচনা কৰিছে। নিজৰ মৌলিক চিন্তা আৰু নৈতিক সাহসেৰে এই গতি অব্যাহত ৰাখিলে ময়ূৰ বৰা এজন চিন্তানায়কত পৰিণত হ'ব। এই গ্ৰন্থখনত অসমৰ জাতীয় জীৱনৰ পুনৰুত্থানকাৰী মহাপুৰুষ শ্ৰীমন্ত শংকৰদেৱৰ ভাবাদৰ্শ আৰু মানসিকতাক যুক্তিশীলভাৱে পৰ্যালোচনা কৰি বৰাই নিজৰ মৌলিক ধ্যান-ধাৰণা আৰু গভীৰ অধ্যয়নৰ পৰিচয় দিছে।"
বিৱৰণ
কিতাপখনৰ প্ৰাক্‌কথনত কিতাপখনৰ নামক লৈ লেখকে লিখিছে, "বহুতৰে মনত প্ৰশ্ন আহিব যে জাতিভেদ প্ৰথাক আওকাণ কৰি থকা যেন লগা বহু ব্যক্তিয়ে নিজৰ বা নিজৰ সতি-সন্ততিৰ বিবাহৰ সময়ত একে জাতি বা উপজাতিৰ পাত্ৰ-পাত্ৰী বিচাৰি চলাথ কৰা দেখা যায়। আধুনিক অসমীয়াৰ নিজৰ জাতিগত সচেতনতা ভাৰতৰ আন ৰাজ্যৰ তুলনাত আপেক্ষিকভাৱে কম যদিও ই কেতিয়াবা আহুকালৰ সৃষ্টি নকৰাকৈ নাথাকে। কেতিয়াবা কেতিয়াবা সময়ৰ অগ্ৰগতিয়ে এই ঋণাত্মক প্ৰথাটোক বেছি দুৰ্বল কৰিব পৰা নাই যেনো অনুভৱ হয়।" কিতাপখনত থকা প্ৰবন্ধসমূহ হ'ল
লেখকৰ পৰিচয়
ময়ূৰ বৰা হৈছে এজন অসমীয়া লেখক আৰু সমালোচক। একবিংশ শতিকাৰ প্ৰথম দশকত বাতৰিকাকত আৰু আলোচনীৰ মাধ্যমেৰে প্ৰবন্ধ ৰচনাৰ দ্বাৰা সাহিত্যকৰ্মক সমৃদ্ধ কৰা অসমীয়া নতুনচাম লেখকৰ ভিতৰত এজন ময়ূৰ বৰা। তেখেতে ২০১৮ চনলৈকে ১৪খন গ্ৰন্থ ৰচনা কৰে। ইয়াৰে দুখন গ্ৰন্থ ইংৰাজী ভাষাত ৰচনা কৰা। তেওঁ ইংৰাজীলৈ এখন গল্প সংকলনো অনুবাদ কৰিছে। ধৰ্মীয় আৰু সামাজিক দিশত চলি থকা ভণ্ডামি, অন্ধবিশ্বাস, জাতিবাদ প্ৰথা, আৰু সামগ্ৰিকভাৱে অসমৰ জ্বলন্ত সমস্যা তথা সাম্প্ৰতিক সময়ৰ দুৰ্নীতি আদি তেওঁৰ লেখাৰ মূল বিষয়বস্তু। প্ৰথাগত চিন্তা আৰু ধাৰণাৰ বিৰুদ্ধে যুক্তিনিষ্ঠ প্ৰশ্ন উত্থাপন, জাতিৰ ঐতিহ্যৰ প্ৰতি দায়বদ্ধতা আৰু ঐতিহাসিক সমলৰ সন্ধান আদি বৈশিষ্ট্যবোৰো ময়ূৰ বৰাৰ প্ৰবন্ধৰ অন্যতম শক্তি। বৰ্তমানলৈকে তেওঁ সৰ্বমুঠ ১৬খন গ্ৰন্থৰ লেখক।
লগতে চাওক
চিৰদিন অসমীয়া
শ্ৰেণী:অসমীয়া গ্ৰন্থ
সত্য সাই বাবা
সত্য সাই বাবা (জন্মতে সত্য নাৰায়ণ ৰাজু; ২৩ নৱেম্বৰ ১৯২৬ৰ পৰা ২৪ এপ্ৰিল ২০১১) ) এজন ভাৰতীয় নেতা আৰু আধ্যাত্মিক গুৰু। তেওঁ দাবী কৰা আৰু অনেক লোকে বিশ্বাস কৰা মতে, তেওঁ শিৰডীৰ সাই বাবাৰ (মৃত্যু: ১৯১৮) পুনৰ্জন্ম। ভাৰতীয় আধ্যাত্মিক গুৰু মেহেৰ বাবাৰ মতে তেওঁ এজন তান্ত্ৰিক আৰু তেওঁ চমৎকাৰৰ বাবে তন্ত্ৰ ব্যৱহাৰ কৰিছিল।
তেওঁ বিভূতি (পবিত্ৰ ভস্ম) আৰু অন্য সৰু বস্তু যেনে আঙঠি, হাৰ, ঘড়ী আদি প্ৰকট কৰিছিল যিয়ে চমৎকাৰী ৰূপত চিকিৎসা কৰা, পুনৰ জীৱন প্ৰদান কৰা আদিৰ কথা অনেকে কয়। ই যশ আৰু সমালোচনা দুয়োকে আমন্ত্ৰিত কৰিলে। তেওঁৰ ওপৰত যৌন নিৰ্যাতন আৰু নকলৰো অভিযোগ উত্থাপিত হৈছিল, কিন্তু তেওঁ তেনে অভিযোগক ষড়যন্ত্ৰ বুলি কৈ, অভিযোগ অস্বীকাৰ কৰিলে।
তেওঁ সদস্যসকলে মানৱ সেৱাৰ দ্বাৰা আধ্যাত্মিক প্ৰগতি লাভ কৰাৰ উদ্দেশ্যে আৰম্ভ কৰা সত্য সাই সংস্থাৰ ১২৬খন দেশত ১২০০তকৈ অধিক শাখা আছে। এই সংস্থাৰ মাধ্যমেৰে সত্য সাই বাবাই বিনামূলীয়া চিকিৎসা প্ৰদানৰ বাবে চিকিৎসালয়, ক্লিনিক, খোৱা পানীৰ প্ৰকল্প আদি পৰিচালনা কৰিছিল।
আগ জীৱন
সত্য সাই বাবাৰ আগ জীৱনৰ প্ৰায় সকলো তথ্য তেওঁৰ চাৰিওফালে সৃষ্ট হেগিয়'গ্ৰাফি, আৰু ভক্তসকলৰ বাবে বিশেষ মহত্ত্ব থকা আৰু ভক্তসকলে সাই বাবাৰ দিব্য হোৱাৰ প্ৰমাণ বুলি বিশ্বাস কৰা প্ৰবাদৰ পৰা গ্ৰহণ কৰা। এই উৎসসমূহৰ মতে সত্য সাই বাবাৰ জন্ম তেতিয়াৰ ব্ৰিটিছ ভাৰতৰ মাদ্ৰাছ প্ৰেচিডেঞ্চিৰ পুত্তপৰ্থিত মীচাৰাগাণ্ডা ঈশ্বৰম্মা আৰু পেড্ডাভেংকামা ৰাজু ৰত্নাকৰমৰ ঘৰত হৈছিল। তেওঁৰ মাতৃ ঈশ্বৰাম্মাই ঐশ্বৰিক বুলি বিশ্বাস কৰা, সত্য সাই বাবাৰ জন্মকো অনেকে অলৌকিক ঘটনাৰে পূৰ্ণ বুলি বিশ্বাস কৰে।
সত্য সাই বাবাৰ এজন ককায়েক ৰত্নাকৰম চেচম ৰাজু (১৯২১-১৯৮৪), দুজনী ভগ্নী ভেংকাম্মা (১৯২৩-১৯৯৩) আৰু পৰ্ৱতমমা (১৯২৮-১৯৯৮)আৰু এজন ভায়েক জানকিৰমিয়াহ (১৯৩০-২০০৩) আছে।
এজন শিশু হিচাপে তেওঁক "অস্বাভাৱিকভাৱে বুদ্ধিমান" আৰু দয়ালু বুলি কোৱা হয়, যদিও শৈক্ষিকভাৱে নহয়, যিহেতু তেওঁৰ ৰুচি আধ্যাত্মিক দিশতহে আছিল। তেওঁ ভক্তি গীত, নৃত্য আৰু নাট্যত অসাধাৰণ পাৰদৰ্শিতা দেখুৱাইছিল। সৰু বয়সৰ পৰাই তেওঁ খাদ্য, মিঠাই আদি শূন্যৰ পৰা প্ৰকট কৰাত সক্ষম আছিল বুলি কোৱা হয়।
জাননী
৮ মাৰ্চ ১৯৪০ত, নিজৰ ককায়েক চেঁচাম ৰাজুৰ সৈতে পুত্তপৰ্থিৰ কাষৰ এখন সৰু চহৰ উৰাভাক'ণ্ডাত থাকোঁতে সাই বাবাক এটি বৃশ্চিকে কামোৰিলে। তেওঁ কেইবা ঘণ্টাৰ বাবে মূৰ্চিত হ'ল। তাৰ পাছৰ কেইদিনমানত তেওঁৰ স্বভাৱত ঊল্লেখনীয় পৰিৱৰ্তন দেখা গ'ল। হাঁহি- কান্দোন, চিঞৰ-বাখৰ- মৌনতা আদি লক্ষণ দেখা গ'ল। দাবী কৰা হয় যে তেওঁ সংস্কৃতত পদ্য গাবলৈ ধৰিলে, যি ভাষা তেওঁ একেবাৰে নাজানিছিলে। চিকিৎসকৰ মতে তেওঁৰ হিস্তেৰিয়া বেমাৰ হৈছিল।  চিন্তিত হৈ তেওঁৰ পিতৃ-মাতৃয়ে তেওঁক পুত্তপৰ্থিলৈ ওভতাই নিলে। তেওঁক বেজ, ডাক্তৰ আদিৰ ওচৰলৈ লৈ যোৱা হ'ল। কাডিৰিৰ এজন জৰা মেলা কৰা মানুহেটো চিকিৎসাৰ নামত তেওঁক অত্যাচাৰ কৰিবলৈ ধৰিলে; সত্য গোটেই সময় শান্ত হৈ থাকিল, যিয়ে তেওঁৰ পিতৃ-মাতৃক অধিক চিন্তিত কৰিলে।
২৩ মে' ১৯৪০ত সত্যই বোলে ঘৰৰ মানুহক মাতি তেওঁলোকৰ বাবে প্ৰসাদ আৰু ফুল প্ৰকট কৰিলে। এই দেখি সত্যৰ দেউতাক ভয়ভীত হ'ল আৰু ভাবিলে সত্যক কোনো ভূতে ধৰিছে। তেওঁ সত্যই নিজৰ প্ৰকৃত পৰিচয় নিদিলে প্ৰহাৰৰ ভাবুকি দিলে। ২০ অক্টোবৰ ১৯৪০ত, সৰু সত্যই শান্ত আৰু দৃঢ়ভাৱে ক'লে "মই সাই বাবা", শিৰডীৰ সাই বাবাৰ এটি প্ৰসংগ। প্ৰথমবাৰলৈ তেওঁ শিৰডীৰ সাই বাবা হোৱাৰ কথা ক'লে-- মহাৰাষ্ট্ৰৰ এজন প্ৰখ্যাত সন্ত, যাৰ সত্য জন্ম হোৱাৰ ৮ বছৰ আগতে মৃত্যু হৈছিল।
প্ৰথম মন্দিৰ আৰু পুত্তপৰ্থিৰ বিকাশ
১৯৪৪ত সত্য সাই বাবাৰ ভক্তসকলৰ বাবে পুত্তপৰ্থিৰ ওচৰত এটা মন্দিৰ নিৰ্মাণ কৰা হ'ল। সেই মন্দিৰক এতিয়া "পুৰণা মন্দিৰ" বোলা হয়। বৰ্তমানৰ আশ্ৰম প্ৰশান্তি নিলয়মৰ নিৰ্মাণ ১৯৪৮ চনত আৰম্ভ হ'ল আৰু ১৯৫০ চনত শেষ হ'ল।  ১৯৫৪ চনত সত্য সাই বাবাই এখন সৰু সাধাৰণ চিকিৎসালয় পুৰ্ত্তিপৰ্থিত স্থাপন কৰিলে। তেওঁ জাদুৰ শক্তি আৰু চিকিৎসাৰ ক্ষমতাৰ বাবে বিখ্যাত হ'ল। ১৯৫৭ চনত সত্য সাই বাবাই উত্তৰ ভাৰতত তীৰ্থ ভ্ৰমণ কৰিলে।
ষ্ট্ৰ'ক আৰু পেৰেলাইচিচ
১৯৬৩ত সত্য সাই বাবা চাৰিটা গুৰুতৰ হাৰ্ট এটেকৰ সন্মুখীন হ'ল, যাৰ বাবে তেওঁৰ শৰীৰৰ এটা ফাল জথৰ হ'ল। তাৰ পিছত, তেওঁ প্ৰশান্তি নিলয়মত গোট খাই তেওঁ সুস্থ হৈ উঠাৰ প্ৰাৰ্থনা কৰা হাজাৰ হাজাৰ লোকৰ আগত নিজক আৰোগ্য কৰে।
পুনৰ জন্ম গ্ৰহণ কৰাৰ আগজাননী
আৰোগ্য হোৱাত তেওঁ ঘোষণা কৰিলে যে তেওঁ এদিন "প্ৰেম সাই বাবা"ৰ ৰূপত, কাষৰীয়া ৰাজ্য কৰ্ণাটকত জন্ম গ্ৰহণ কৰিব। তেওঁ ক'লে, "মই শিব-শক্তি, এজন ঋষিৰ বৰলাভৰ ফলত ভৰদ্বাজ গোত্ৰত জন্ম গ্ৰহণ কৰিছো। শিবই শিৰডীৰ সাই বাবাৰ গোত্ৰত জন্ম গ্ৰহণ কৰিলে, শিব-শক্তিয়ে মোৰ ৰূপত, আৰু শক্তিয়ে প্ৰেম সাই বাবাৰ ৰূপত কৰ্ণাটকৰ মণ্ড্য জিলাত জন্ম গ্ৰহণ কৰিব। "" তেওঁ ঘোষণা কৰিলে ৯৬ বছৰ বয়সত তেওঁৰ মৃত্যুৰ ৮ বছৰ পিছত তেওঁ পুনৰ জন্ম গ্ৰহণ কৰিব। but died at the age of 84.
আফ্ৰিকা
১৯৬৮ চনৰ ২৯ জুনত তেওঁ নিজৰ একমাত্ৰ সামুদ্ৰীক যাত্ৰা কৰি কেন্যা আৰু উগাণ্ডালৈ গ'ল। নাইৰ'বিত তেওঁ নিজৰ ব্যক্তিগত উদ্দেশ্যৰ কথা ক'লে: ""মই তোমালোকৰ হৃদয়ত প্ৰেমৰ বন্তি জ্বলাবলৈ আহিছো, চাবলৈ যে ই প্ৰতিদিন আৰু অধিক উজ্জ্বলতাৰ সৈতে জ্বলক। মই কোনো বিশেষ ধৰ্মৰ হৈ অহা নাই। মই কোনো সম্প্ৰদায়, ধৰ্ম বা কাৰণৰ প্ৰচাৰৰ বাবে অহা নাই, মই কোনো বিশ্বাসৰ অনুৰাগী গোটাবলৈও অহা নাই। মই মোৰ নিজৰ আওতালৈ বা আন কোনো আওতালৈ শিষ্য বা ভক্ত গোটোৱাৰ কোনো উদ্দেশ্যৰে অহা নাই। মই তোমালোকক এই একতাৰ বিশ্বাস, এই আধ্যাত্মিক নীতি, এই প্ৰেমৰ পথ, এই প্ৰেমৰ মহত্ত্ব, এই প্ৰেমৰ দায়িত্বৰ বিষয়ে ক'বলৈ আহিছো। ""
পিছৰ কেইবছৰ
১৯৯৩ৰ এটি ঘটনাত, চাৰিজন দুৰ্বৃত্ত চাকুৰ সৈতে তেওঁৰ কোঠাত সোমাল, হত্যাৰ উদ্দেশ্যেৰে অথবা তেওঁৰ ভক্তৰ মাজত ক্ষমতাৰ যুদ্ধৰ বাবে। পিছে সাই বাবাৰ কোনো ক্ষতি নহ'ল। ঘটনাটোত দুৰ্বৃত্তকেইটা, আৰু সাই বাবাৰ দুজন সেৱকৰ মৃত্যু হ'ল। পুলিচৰ অনুসন্ধানত বহু কথা নিৰুত্তৰ হৈ ৰ'ল।
মাৰ্চ ১৯৯৫ত সাই বাবাই অন্ধ্ৰপ্ৰদেশৰ অনন্তপুৰ জিলাৰ শুকান ৰায়লচীমা অঞ্চলৰ ১২ লাখ লোকক পানী যোগান ধৰাৰ প্ৰকল্প হাতত ল'লে।
১৯৯৯ৰ এপ্ৰিলত তেওঁ তামিল নাডুৰ মদুৰাইত আনন্দ নিলয়ম মন্দিৰ স্থাপন কৰিলে।
বৃদ্ধাৱস্থা আৰু ৰোগ
২০০৩ত সত্য সাই বাবাৰ কঁকালত ফ্ৰেক্সাৰ হ'ল, যেতিয়া এখন লোহাৰ ষ্টুলত ঠিয় হৈ থকা ল'ৰা আৰু ষ্টুলখন তেওঁৰ ওপৰত পৰিল। তাৰ পিছৰ পৰা তেওঁ গাড়ী বা চকীৰ পৰাই দৰ্শন দিবলৈ ল'লে।
২০০৪ৰ পিছৰ পৰা তেওঁ চকাযুক্ত চকী ব্যৱহাৰ কৰিবলৈ ল'লে আৰু মানুহৰ আগত কমকৈ ওলাবলৈ ল'লে।
মৃত্যু
২৮ মাৰ্চ ২০১১ত তেওঁক শ্বাস-প্ৰশ্বাসৰ সমস্যাৰ বাবে শ্ৰী সত্য সাই চুপাৰ স্পেচিয়েলিটি চিকিৎচালয়লৈ লৈ যোৱা হ'ল। প্ৰায় এমাহমান চিকিৎসালয়ত থকাৰ পিছত, য'ত তেওঁৰ স্বাস্থ্য দিনক-দিনে বেয়া হৈ গ'ল, দেওবাৰ, ২৪ এপ্ৰিলৰ ৭:৪০ (ভাৰতীয় মান সময়)ত তেওঁ ইহলীলা সম্বৰণ কৰিলে।
সাই বাবাই ভবিষ্যতবাণী কৰিছিলে যে তেওঁ ৯৬ বছৰৰ বয়সত শৰীৰ ত্যাগ কৰিব আৰু তেতিয়ালৈকে সুস্থ হৈ থাকিব। তেওঁৰ মৃত্যুৰ পিছত, কিছুসংখ্যক ভক্তই ক'লে যে সম্ভৱতঃ তেওঁ চান্দ্ৰ পঞ্জিকাৰ কথাহে কৈছিল, যাক তেলুগু হিন্দুসকলে ব্যৱহাৰ কৰে, আৰু সৌৰ পঞ্জিকাৰ বিষয়ে কোৱা নাছিল, আৰু বয়স নিৰ্ণয়ৰ ভাৰতীয় বিধিৰ ব্যৱহাৰ কৰিছিল, যিয়ে আহিবলগীয়া বছৰটো ব্যক্তিৰ জীৱনৰ অংশ বুলি ধৰে। অন্য ভক্তসকলে তেওঁৰ পুনৰ্জীৱিত হোৱা, পুনৰ্জন্ম গ্ৰহণ কৰা আৰু জাগ্ৰত থকাৰ কথা ক'লে। ২৯ মাৰ্চ ২০১১ত সত্য সাই বাবাক ৱাটকিন্স হাণ্ড্ৰেড স্পিৰিচুৱেল পাৱাৰ লিষ্টত (ৱাটকিনৰ ১০০ আধ্যাত্মিক শক্তিৰ তালিকাত) অন্তৰ্ভুক্ত কৰা হ'ল।
শেষ কৃত্য
তেওঁৰ শৰীৰক দুদিনৰ বাবে ৰাখি থোৱা হ'ল আৰু ২৭ এপ্ৰিল ২০১১ চনত তেওঁক সম্পূৰ্ণ ৰাজ্যিক সন্মানৰ সৈতে কবৰ দিয়া হ'ল। অনুষ্ঠানটোত প্ৰায় ৫ লাখ মানুহৰ সমাগম ঘটিছিল, আৰু অন্য গণ্য মান্য ব্যক্তিৰ লগতে ভাৰতৰ তেতিয়াৰ প্ৰধান মন্ত্ৰী মনমোহন সিং, ভাৰতীয় জাতীয় কংগ্ৰেছৰ সভানেত্ৰী ছোনিয়া গান্ধী, গুজৰাটৰ তেতিয়াৰ মুখ্য মন্ত্ৰী নৰেন্দ্ৰ মোডী, ক্ৰিকেট খেলুৱৈ শচীন তেণ্ডুলকাৰ, তেতিয়াৰ কেন্দ্ৰীয় মন্ত্ৰী এচ এম কৃষ্ণা আৰু অম্বিকা চনী আদি আহিছিল।
সত্য সাই বাবাৰ মৃত্যুৱে ভাৰতীয় ৰাজনীতিবিদ, চলচ্চিত্ৰ তাৰকা, খেলুৱৈ, ঔদ্যোগী আদিৰ মাজত গভীৰ শোকৰ সৃষ্টি কৰিলে। বহুতে তেওঁক এজন অতি দয়ালু, নিঃস্বাৰ্থ ব্যক্তি হিচাপে স্মৰণ কৰিলে যিয়ে সদায় আনক সহায় কৰিবলৈ কাম কৰিলে, নিজৰ ট্ৰাষ্টৰ হাজাৰ হাজাৰ কোটি টকাৰে।
তেওঁক শ্ৰদ্ধা জ্ঞাপন কৰা ৰাজনীতিবিদ সকলৰ মাজত তেতিয়াৰ ভাৰতীয় প্ৰধান মন্ত্ৰী মনমোহন সিং, শ্ৰী লংকাৰ ৰাষ্ট্ৰপতি মহিন্দা ৰাজপক্স আৰু চতুৰ্দশ দালাই লামা অন্যতম। সেই দিনাই জন্ম দিন থকা বিখ্যাত ক্ৰিকেট তাৰকা শচীন তেণ্ডুলকাৰে নিজৰ জন্মদিনৰ সকলো আয়োজন বাতিল কৰিলে।  বাতৰি কাকত দা হিন্দুত প্ৰকাশ হৈছিল যে "সত্য সাই বাবাৰ আধ্যাত্মিকতা আৰু হিন্দু বিশ্বাসৰ প্ৰচাৰে তেওঁৰ ধৰ্ম-নিৰপেক্ষতাৰ বিশ্বাসত কেতিয়াও বাধা প্ৰদান নকৰিলে। "
কৰ্ণাটক চৰকাৰে ২৫ আৰু ২৬ এপ্ৰিলৰ দিনকেইটা আৰু অন্ধ্ৰপ্ৰদেশ চৰকাৰে ২৫, ২৬ আৰু ২৭ এপ্ৰিলৰ দিনকেইটাক শোক প্ৰকাশৰ দিন হিচাপে ঘোষণা কৰিলে।
বাসস্থল মুকলি
১৭ জুন ২০১১ত, দান বৰঙনিৰে চলা ন্যাস হিচাপে আৰম্ভ হোৱা আৰু আইনীভাৱে ধৰ্মনিৰপেক্ষ শ্ৰী সত্য সাই কেন্দ্ৰীয় ন্যাসৰ দুজন বিষয়-ববীয়াই সত্য সাই বাবাৰ ব্যক্তিগত বাসভৱন, চৰকাৰ, বেংক আৰু কৰ বিভাগৰ বিষয়-ববীয়া, উচ্চতম ন্যায়ালয়ৰ বিচাৰক এ পি মিশ্ৰা আৰু কৰ্ণাটক উচ্চ ন্যায়ালয়ৰ অৱসৰপ্ৰাপ্ত বিচাৰক ৱেইদ্যনাথ, আই কৰ বিভাগৰ ফালৰ পৰা এজন নিৰ্দ্ধাৰক, আৰু ভাৰতৰ পূৰ্বৰ মুখ্য ন্যায়াধীশ পি এন ভগৱতিৰ উপস্থিতিত খোলিলে। সাই বাবাৰ মৃত্যুৰ পিছতেই চীল কৰা বাসভৱনটোত ৯৮ কিলোগ্ৰাম সোণৰ অলংকাৰ যাৰ মূল্য প্ৰায় ২১ কোটি টকা, ৩০৭ কিলোগ্ৰাম ৰূপৰ অলংকাৰ যাৰ মূল্য প্ৰায় ১.৬ কোটি টকা, আৰু ১১.৬ কোটি টকা নগদ পোৱা গ'ল। নগদ পোৱা ধন সাই ন্যাসৰ ষ্টেট বেংকৰ একাউণ্টট জমা কৰা হ'ল। সোণ আৰু অন্যান্য সামগ্ৰী বিশেষ সুৰক্ষিত স্থানত থৈ দিয়া হ'ল। জুলাইত জিলা প্ৰশাসনে অতিৰিক্ত ৭৭ লাখ টকা অন্য ৪টা কোঠাৰ মূল্যৱান বস্তুও লাভ কৰিলে। The total value of these items is believed to exceed 7.8 million US dollars.
জুলাই ২০১১ত তেনেদৰেই বেংগালুৰুৰ আশ্ৰমত ৬ কিলোগ্ৰাম সোণৰ মূদ্ৰা আৰু অলংকাৰ,, ২৪৫ কিলোগ্ৰাম ৰূপৰ সামগ্ৰী আৰু ৮০ লাখ টকা নগদ পোৱা গ'ল।
এই সামগ্ৰীবোৰ বছৰ বছৰ ধৰি সাই বাবাৰ সমগ্ৰ বিশ্বৰ ভক্তই তেওঁক ধাৰ্মিক উপহাৰ হিচাপে দিয়া বুলি বিশ্বাস কৰা হয়।
ইচ্ছা পত্ৰ মুকলি
২ ছেপ্টেম্বৰ ২০১২ত শ্ৰী সত্য সাই বাবাৰ ঘনিষ্ঠ সত্যজিৎ চাইলানে সাইবাবাৰ ২৩ মাৰ্চ ১৯৬৭ত পঞ্জীকৃত ইচ্ছাপত্ৰখন মুকলি কৰি কয় যে সাই বাবা ন্যাসৰ সম্পত্তিৰ ওপৰত তেওঁৰ পৰিয়ালৰ কোনো অধিকাৰ নাই। পত্ৰখনত লিখা হৈছিল:
"মই, ভাৰতীয় নাগৰিক, প্ৰশান্তি নিলয়ম ডাকঘৰৰ শ্ৰী সত্য সাইয়ে তলৰ কথা কেইটা ঘোষণা কৰিছো:- ১) মই অনন্তপুৰ জিলাৰ পুত্তপৰ্থিত জন্ম গ্ৰহণ কৰিছিলো আৰু মোৰ বয়স বৰ্তমান ৪৪ বছৰ। মই বিদ্যালয়ত যোগদান কৰিছিলো কিন্তু পঢ়া ত্যাগ কৰি মই সনাতন ধৰ্মৰ প্ৰচাৰৰ প্ৰতি সমৰ্পিত হ'লো। মই অবিবাহিত আৰু মই মোৰ পিতৃ-মাতৃৰ ঘৰ বাৰ বছৰ বয়সত ত্যাগ কৰিছিলো আৰু মই ধাৰ্মিক নিৰ্দেশ গ্ৰহণ কৰি গেৰুৱা সাজ পৰিধান কৰিলো আৰু মোৰ বৈশ্বিক/বা পৰিয়াল সম্বন্ধিত মোহ নাই। মই ঘোষণা কৰো যে যেতিয়া মই মোৰ পিতৃ-মাতৃৰ ঠাই স্থায়ীভাৱে এৰিলো আৰু মোৰ ঘূৰি যোৱাৰ কোনো উদ্দেশ্য নাই। মই পৰিয়ালৰ সম্পত্তিত মোৰ সকলো অধিকাৰ বা ৰুচি, সলাব পৰা আৰু/বা সলাব নোৱাৰা যিয়েই নহওক বা য'তেই নাথাকক ত্যাগ কৰিলো আৰু যে মই কোনো ব্যক্তিগত সম্পত্তি, ধন, মাটিৰ গৰাকী নহয়। মোৰ ভক্তসকলে মোক যিয়েই দিয়ে সেয়া মোৰ পৰিচালনা, নিৰীক্ষণ আৰু নিয়ন্ত্ৰণত এজন ট্ৰেষ্টি হিচাপে থাকিব, জনতাৰ কামত ব্যৱহাৰ হ'বলৈ। মই এই ঘোষণা কৰিছো যাতে কোনেও পৰিয়ালৰ সম্পত্তিৰ অধীনত দাবী কৰিব বা মোক দলিয়াব নোৱাৰে, যদি কোনো।"
সত্যজিৎ চাইলানে প্ৰকৃত পত্ৰখনৰ একমাত্ৰ জীৱিত সাক্ষী ইন্দুলাল চাৰ কিছু প্ৰ-পত্ৰও লগ লগালে। সত্যজিৎ চাইলানে কোৱাৰ মতে সাই বাবাৰ নিৰ্দেশ মৰ্মে তেওঁ ১৯৯৮ৰ পৰা পত্ৰখনৰ দায়িত্বত আছে। শ্ৰী সত্য সাই কেন্দ্ৰীয় ন্যাসৰ বিষয়-ববীয়াই কয় যে তেওঁলোকে এই ইচ্ছাপত্ৰৰ প্ৰতি সন্মান জনাব।
কৰ্মৰাজীৰ গ্ৰন্থসূচী
"ৱাহিনী" (বাহিনী) সত্য সাই বাবাৰ দ্বাৰা লিখিত গ্ৰন্থৰ এটি ক্ৰম।
সত্য সাই সংস্থা
সত্য সাই সংস্থা বা শ্ৰী সত্য সাই সেৱা সংস্থা সাই বাবাই ১৯৬০ৰ দশকত স্থাপন কৰিছিল। ভাৰতত প্ৰথম সাই কেন্দ্ৰকেইটা "শ্ৰী সত্য সাই সেৱা সমিতি"ৰ নামেৰে খোলা হৈছিল। সত্য সাই সংস্থা "সদস্যসকলে সেৱা কাৰ্যৰে আধ্যাত্মিক প্ৰগতি লাভ কৰাৰ বাবে" খোলা হৈছিল।
সত্য সাই সংস্থাই মাহিলী সনাতন সাৰথি নামৰ এখন আনুষ্ঠানিক আলোচনী প্ৰকাশ কৰে।
সত্য সাই বাবাই কৈছিল যে সত্য সাই সংস্থাৰ মূল উদ্দেশ্য "মনুষ্যক নিজৰ ভিতৰত অন্তৰ্নিহিত দিব্যতাৰ পৰিচয় কৰোৱা। সেয়ে, আপুনাৰ দায়িত্ব সেই এজনত জোৰ দিয়া, আপুনি কৰা বা কোৱা সকলোতে সেই এজনক অনুভৱ কৰা। ধৰ্ম বা খেল বা স্তৰ বা ৰঙৰ প্ৰভেদক গুৰুত্ব নিদিবা। এক-ভাৱক তোমাৰ সকলো কামক আকুল কৰিবলৈ দিয়া। তেনে কৰা সকলৰহে এই সংস্থাত ঠাই আছে, বাকী সকলে প্ৰত্যাহাৰ কৰক। "
সত্য সাই সংস্থাৰ মতে ১১৪খন দেশত প্ৰায় ১২০০টা সত্য সাই বাবা কেন্দ্ৰ আছে। পিছে সাই বাবাৰ ভক্তৰ সংখ্যা জনোটো কঠিন। ধাৰণাটো ৬০ লাখৰ পৰা ১০ কোটিলৈকে।
ভাৰততে, সাই বাবাৰ প্ৰায়বোৰ ভক্ত উচ্চ মধ্যবৃত্তআৰু চহৰত থাকে, "প্ৰায় ধন, শিক্ষা আৰু পশ্চিমীয়া চিন্তা ধাৰাৰ সৈতে পৰিচিত"। ২০০২ চনত তেওঁ ১৭৮খন দেশত ভক্ত থকাৰ কথা দাবী কৰিলে।
সত্য সাই বাবাই বৃহৎ সংখ্যাত বিদ্যালয়, মহাবিদ্যালয়, চিকিৎসালয়, আৰু অন্য তেনে বিনামূলীয়া প্ৰতিষ্ঠান ভাৰতত আৰু বিদেশত স্থাপন কৰিলে, যাৰ খৰচ সাধাৰণতে প্ৰায় ১০ হাজাৰ কোটি টকা বুলি ধৰা হয়। পিছে, ১.৪ লাখ কোটি টকা বুলিও অনেকে কয়। সাই বাবাৰ মৃত্যুৰ পিছত, সংস্থাটোৰ খৰচ কেনেদৰে চলোৱা যাব, তাৰ ওপৰত প্ৰশ্ন উঠিল, ই অন্যায়ৰ ধাৰণাও সৃষ্টি কৰিলে, নগদ ধন বা সোণ থকা বাকচ লোকোৱাৰ অভিযোগ উঠিল।
শৈক্ষিক প্ৰতিষ্ঠান
সত্য সাই বাবাৰ শৈক্ষিক প্ৰতিষ্ঠানসমূহে অন্যান্য শৈক্ষিক দিশত পাৰদৰ্শিতা সৃষ্টি কৰাৰ লগতে চৰিত্ৰ শিক্ষা, মানৱীয় মূল্য আৰু নৈতিকতাৰ দিশত গুৰুত্ব আৰোপ কৰে।
শ্ৰী সত্য সাই উচ্চ শিক্ষাৰ প্ৰতিষ্ঠান
১৯৮১ত প্ৰতিষ্ঠিত, কেইবছৰমানৰ বাবে শ্ৰী সত্য সাই বিশ্ববিদ্যালয় নামেৰে জনাজাত, য'ৰ শ্ৰী সত্য সাই বাবা আচাৰ্য আছিল, শ্ৰী সত্য সাই উচ্চ শিক্ষাৰ প্ৰতিষ্ঠানৰ চাৰিটা কেম্পাচ আছে, এটা পুত্তপৰ্থিত পুৰুষৰ বাবে, এটা বেংগালুৰুৰ হুৱাইটফিল্ডত পুৰুষৰ বাবে, এটা অন্ধ্ৰপ্ৰদেশৰ অনন্তপুৰত মহিলাৰ বাবে, আৰু এটা মুদ্দেনাহাল্লিত পুৰুষৰ বাবে।
শ্ৰী সত্য সাই উচ্চতৰ মাধ্যমিক বিদ্যালয়
শ্ৰী সত্য সাই উচ্চতৰ মাধ্যমিক বিদ্যালয় ভগৱান শ্ৰী সত্য সাই বাবাই ১৫ জুন ১৯৮১ত পুত্তপৰ্থিৰ প্ৰশান্তি নিলয়মত 'শ্ৰী সত্য সাই ৱিদ্যা গিৰি' কম্প্লেক্সত আৰম্ভ কৰিছিল। ই এক আৱাসিক বিদ্যালয়, য'ত ল'ৰা আৰু ছোৱালীৰ বাবে পৃথক হোষ্টেল আছে। বিদ্যালয়খনে কেন্দ্ৰীয় মাধ্যমিক শিক্ষা ফলক, নতুন দিল্লিৰ অধীনত প্ৰথমৰ পৰা দ্বাদশ শ্ৰেণীলৈকে পাঠদান আগবঢ়াই। ২০১৪ত এই বিদ্যালয়ক ভাৰতৰ শীৰ্ষ ১০খন কেন্দীয় মাধ্যমিক শিক্ষা ফলক অধীনস্ত বিদ্যালয়ৰ মাজত গণা হৈছিল।
দানিছ চিদ্দিকী
দানিছ চিদ্দিকী (Danish Siddiqui, ১৯ মে' ১৯৮৩ – ১৬ জুলাই ২০২১) এজন ভাৰতীয় ফটো-সাংবাদিক আছিল। তেওঁ ৰাষ্ট্ৰীয় ৰয়টাৰ্ছ মাল্টিমিডিয়া দলৰ মুৰব্বী আছিল। তেওঁ ৰহিংগীয়া শৰণাৰ্থী সংকটৰ নথিভুক্ত কৰাৰ বাবে ৰয়টাৰ্ছ দলৰ অংশ হিচাপে ২০১৮ চনত পুলিৎজাৰ বঁটা লাভ কৰিছিল। ২০২১ চনত পাকিস্তান সীমান্তৰ ওচৰত আফগান নিৰাপত্তা বাহিনী আৰু তালিবান বাহিনীৰ মাজত সংঘটিত সংঘৰ্ষৰ বাতৰি সংগ্ৰহ কৰাৰ সময়ত তেওঁ গুলীবিদ্ধ হৈ মৃত্যুবৰণ কৰে।
প্ৰাৰম্ভিক জীৱন আৰু শিক্ষা
১৯৮৩ চনৰ ১৯ মে' তাৰিখে নতুন দিল্লীত দানিছ চিদ্দিকীৰ জন্ম হৈছিল। তেওঁ দক্ষিণ নতুন দিল্লীৰ এফ.আৰ. এগনেল স্কুলত প্ৰাৰম্ভিক শিক্ষা গ্ৰহণ কৰিছিল। তেওঁ দিল্লীৰ জামিয়া মিলিয়া ইছলামীয়াৰ পৰা অৰ্থনীতি বিষয়ত স্নাতক ডিগ্ৰী লাভ কৰিছিল। তেওঁ ২০০৭ চনত জামিয়াৰ এজেকে গণসংযোগ গৱেষণা কেন্দ্ৰৰ পৰা গণসংযোগ স্নাতকোত্তৰ পাঠ্যক্ৰমত যোগদান কৰিছিল।
চিদ্দিকীয়ে এগৰাকী জাৰ্মান নাগৰিক ৰিকৰ সৈতে বিবাহপাশত আৱদ্ধ হৈছিল। তেওঁলোকৰ দুগৰাকী সন্তান আছে।
সত্য সাই বাবা
অন্যান্য
সত্য সাই বাবাই মুদ্দেনাহাল্লি আৰু কানিভেনাৰায়ণাপুৰ অঞ্চলত মুদ্দেনাহাল্লি-সত্য সাই লোক সেৱা বিদ্যালয় আৰু শ্ৰী সত্য সাই লোক সেৱা ন্যাস শৈক্ষিক প্ৰতিষ্ঠান চলাইছিল। তেওঁ মদিয়ল নাৰায়ণ ভটৰ পৰা শ্ৰী সত্য সাই লোক সেৱা প্ৰতিষ্ঠানৰ দৰে প্ৰতিষ্ঠানো ল'লে। বৰ্তমান ইয়াৰ শীৰ্ষ স্থানত গংগাধৰ ভট আছে। তদুপৰি এখন সত্য সাই বাবা বিশ্ববিদ্যালয় আৰু চিকিৎসা মহাবিদ্যালয়ৰ নিৰ্মাণ কাৰ্য ২০০ একৰ (০.৮১ কি-মি২) মাটিত চলি আছে। বাবাই কৈছিল যে কেম্পাচটো পুত্তপৰ্থিৰ আধাৰত নিৰ্মাণ কৰা হ'ব আৰু শৈক্ষিকৰ সৈতে আধ্যাত্মিক জ্ঞানো প্ৰদান কৰিব।
দানিছ চিদ্দিকী
কৰ্মজীৱন
দানিছ চিদ্দিকীয়ে টিভি টুডে নেটৱৰ্কত যোগদান কৰাৰ আগতে হিন্দুস্তান টাইমছৰ সংবাদদাতা হিচাপে কৰ্মজীৱন আৰম্ভ কৰিছিল। তেওঁ ফটোসংবাদিকতালৈ আকৰ্ষিত হয় আৰু ২০১০ চনত ৰয়টাৰ্ছত এগৰাকী ইণ্টাৰ্ন হিচাপে যোগদান কৰে। চিদ্দিকীয়ে তেতিয়াৰ পৰা মছুলৰ যুদ্ধ (২০১৬-১৭), ২০১৫ চনৰ এপ্ৰিল মাহৰ নেপাল ভূমিকম্প, ২০১৫ চনৰ ৰহিংগীয়া শৰণাৰ্থী সংকট, ২০১৯-২০২০ হংকঙৰ প্ৰতিবাদ, ২০২০ দিল্লী সংঘৰ্ষ আৰু দক্ষিণ এছিয়া, মধ্য প্ৰাচ্য আৰু ইউৰোপৰ অন্যান্য কাহিনীৰ ভিতৰত ক'ভিড-১৯ মহামাৰীৰ বাতৰি আৰু ফটো সংগ্ৰহ কৰিছিল।
সত্য সাই বাবা
চিকিৎসালয় আৰু স্বাস্থ্য সেৱা
শ্ৰী সত্য সাই কেন্দ্ৰীয় ন্যাসে কেইবাখনো সাধাৰণ চিকিৎসালয়, দুখন বিশেষ চিকিৎসালয়, চকু চিকিৎসালয় আৰু ভ্ৰাম্যমাণ দিস্পেন্সেৰী চলাই, লগতে গাঁৱলীয়া অঞ্চল আদিত স্বাস্থ্য শিবিৰ চলাই আহিছে।
দানিছ চিদ্দিকী
কৰ্মজীৱন
২০২১ চনৰ জুলাই মাহৰ পৰা তেওঁ আফগানিস্তানত তালিবানৰ আক্ৰমণ নথিভুক্ত কৰিবলৈ আফগান বিশেষ বাহিনীৰ সৈতে এজন অন্তৰ্নিহিত সাংবাদিক হিচাপে কাম কৰি আছিল। এয়া তেওঁৰ অন্তিম দায়িত্ব আছিল।
সত্য সাই বাবা
শ্ৰী সত্য সাই সাধাৰণ চিকিৎসালয়, হুৱাইটফিল্ড
শ্ৰী সত্য সাই সাধাৰণ চিকিৎসালয় হুৱাইটফিল্ড, বেংগালুৰুত অবস্থিত, যাক ১৯৭৭ত প্ৰতিষ্ঠা কৰা হৈছিল আৰু যিয়ে বিনামূলীয়াকৈ জটিল চাৰ্জাৰি, খাদ্য আৰু দৰৱ প্ৰদান কৰে। চিকিৎসালয়খনে ২০ লক্ষাধিক মানুহক সেৱা আগ বঢ়াইছে।
দানিছ চিদ্দিকী
গুৰুত্বপূৰ্ণ আলোকচিত্ৰসমূহ
২০২০ চনৰ দিল্লী সংঘৰ্ষৰ সময়ত তোলা হিন্দু জনতাৰ দ্বাৰা এজন মুছলমান লোকক গণহত্যা কৰা নথিভুক্ত এখন আলোকচিত্ৰ ৰয়টাৰ্ছে সেই বৰ্ষৰ নিৰ্ধাৰিত আলোকচিত্ৰ হিচাপে দেখুৱাইছিল। বিবিচি নিউজ, নেচনেল পাব্লিক ৰেডিঅ' আৰু দ্য কাৰাভানে ইয়াক সংঘৰ্ষৰ নিৰ্ধাৰিত প্ৰতিচ্ছবি বুলি উল্লেখ কৰে।   আৰক্ষীয়ে চাই থকা অৱস্থাত এজন কিশোৰ সোঁপন্থী কৰ্মীয়ে প্ৰতিবাদকাৰীৰ ওপৰত পিষ্টল উলিয়াই তোলা আন এখন আলোকচিত্ৰ নাগৰিকত্ব (সংশোধনী) আইন, ২০১৯ৰ পৰিপ্ৰেক্ষিতত "হিন্দু জাতীয়তাবাদীসকলক উৎসাহিত কৰাৰ" প্ৰমাণ হৈ পৰিছিল।
সত্য সাই বাবা
সত্য সাই উচ্চতৰ চিকিৎসাবিজ্ঞান প্ৰতিষ্ঠান, পুত্তপৰ্থি
শ্ৰী সত্য সাই উচ্চতৰ চিকিৎসাবিজ্ঞান প্ৰতিষ্ঠান এটি ৩০০ বিছনাযুক্ত সুবিধা যিয়ে বিনামূলীয়া চাৰ্জাৰি-সম্বন্ধীয় আৰু চিকিৎসা সেৱা আগবঢ়াই আৰু যাক ২২ নৱেম্বৰ ১৯৯১ত প্ৰধানমন্ত্ৰী নৰসিংহ ৰাৱে উদ্বোধন কৰিছিল।
দানিছ চিদ্দিকী
বঁটা আৰু সন্মান
২০১৮ চনত তেওঁ আদনান আবিদিৰ সৈতে ৰহিংগিয়া শৰণাৰ্থী সংকট নথিভুক্ত কৰাৰ বাবে প্ৰথম ভাৰতীয় হিচাপে ফিচাৰ ফটোগ্ৰাফীৰ বাবে পুলিৎজাৰ বঁটা লাভ কৰিছিল।
সত্য সাই বাবা
সত্য সাই উচ্চতৰ চিকিৎসাবিজ্ঞান প্ৰতিষ্ঠান, পুত্তপৰ্থি
চিকিৎসালয়খনত ১১টা চাৰ্জিকেল থিয়েটাৰ, ৫টা বিশেষ সেৱা একক, দুটা কাৰ্ডিয়েক কাঠাটাৰাইজেচন পৰীক্ষাগাৰ, চিকিৎসা সম্বন্ধিত আৰু চাৰ্জিকেল ৱাৰ্ড, আৰু এটা ২৪-ঘণ্টীয়া এমাৰ্জেঞ্চী একক আছিল। "কাৰ্ডিঅ'লজি, কাৰ্ডিঅ' ঠৰাকিক, ভাস্কুলাৰ চাৰ্জাৰি, য়ুৰ'লজি, অফ্থেল্ম'লজি আদি বিষয়ত শীৰ্ষস্থানীয় চিকিৎসক সমগ্ৰ পৃথিৱীৰ পৰা নিজ ইচ্ছাৰে আহে আৰু বিনামূলীয়া সেৱা আগবঢ়়াই আহিছে"।
দানিছ চিদ্দিকী
মৃত্যু
২০২১ চনৰ ১৫ জুলাইত কান্দাহাৰৰ স্পিন বুলদাকত আফগান বিশেষ বাহিনী আৰু তালিবান বিদ্ৰোহীসকলৰ মাজত সংঘৰ্ষৰ বাতৰি সংগ্ৰহ কৰি থকা অৱস্থাত পাকিস্তানৰ সৈতে এটা গুৰুত্বপূৰ্ণ সীমান্ত চৌকিৰ ওচৰত তালিবান উগ্ৰপন্থীয়ে আক্ৰমণ কৰা আফগান বাহিনীৰ কনভয়ৰ সৈতে সোমাই থকা অৱস্থাত চিদ্দিকী এজন জ্যেষ্ঠ আফগান বিষয়াৰ সৈতে নিহত হৈছিল। তেওঁৰ মৃতদেহ আফগান ৰেড ক্ৰিচেণ্ট চছাইটিৰ হাতত গতাই দিয়া হয়।
সত্য সাই বাবা
সত্য সাই উচ্চতৰ চিকিৎসাবিজ্ঞান প্ৰতিষ্ঠান, পুত্তপৰ্থি
চিকিৎসালয়খনৰ নিজৰ এক বেলেগ ইতিহাস আছে। ২৩ নৱেম্বৰ ১৯৯০ত, বাবাৰ জন্মদিনত, দৰিদ্ৰজনে চিকিৎসা সেৱা লাভ নকৰাক লৈ ভাষণ দি থাকোঁতে বাবাই ক'লে যে এবছৰৰ ভিতৰত পুত্তপৰ্থি গাঁৱত এখন নতুন চিকিৎসালয় আহিব যিয়ে সকলো ৰোগীলৈ বিনামূলীয়া চিকিৎসা আগবঢ়াব। চিকিৎসালয়খন অভিলেখ গঢ়ি এবছৰত নিৰ্মাণ কৰা হ'ল আৰু প্ৰথম কাৰ্ডিঅ'ঠৰাটিক অপাৰেচন সুকলমে সম্পন্ন হ'ল।
দানিছ চিদ্দিকী
মৃত্যু
এজন আফগান বিষয়াই কৈছিল যে চিদ্দিকীক তালিবানৰ দ্বাৰা ক্ৰছফায়াৰত হত্যা কৰা হৈছিল। তালিবানে এই অভিযোগ নাকচ কৰে আৰু তেওঁলোকৰ দুখ প্ৰকাশ কৰে। গোটেই বিশ্বয়ে এই কাৰ্যক গৰিহণা দিয়ে। ভাৰতৰ বৈদেশিক সচিব হৰ্ষ বৰ্ধন শ্ৰীংলাই ৰাষ্ট্ৰসংঘৰ নিৰাপত্তা পৰিষদৰ এক অনুষ্ঠানত তালিবানৰ কাৰ্যকলাপক আনুষ্ঠানিক ভাৱে গৰিহণা দিয়ে।
সত্য সাই বাবা
শ্ৰী সত্য সাই উচ্চতৰ চিকিৎসা বিজ্ঞান প্ৰথিষ্ঠা, হুৱাইটফিল্ড
প্ৰথম চুপাৰ স্পেচিয়েলিটি চিকিৎসালয়ৰ নিৰ্মাণৰ পিছত কৰ্ণাটক চৰকাৰে সাই বাবাক আন এখন চিকিৎসালয় বনাবলৈ ৫৩ একৰ মাটি দিলে, হুৱাইটফিল্ডত।
দানিছ চিদ্দিকী
তথ্য উৎস
শ্ৰেণী:ভাৰতৰ ব্যক্তি শ্ৰেণী:মৃত ব্যক্তি শ্ৰেণী:ভাৰতীয় সাংবাদিক শ্ৰেণী:পুলিৎজাৰ বঁটা বিজয়ী
সত্য সাই বাবা
শ্ৰী সত্য সাই উচ্চতৰ চিকিৎসা বিজ্ঞান প্ৰথিষ্ঠা, হুৱাইটফিল্ড
এই চুপাৰ স্পেচিয়েলিটি চিকিৎসালয়খনত ৩৩৩খন বিছনা আছে। চিকিৎসালয়খন ১৯ জানুৱাৰী ২০০১ত প্ৰধান মন্ত্ৰী অটল বিহাৰী বাজপেয়ীয়ে উদ্বোধন কৰিছিল। এই চিকিৎসালয়ৰ নিৰ্মাণত প্ৰায় ২০০ কোটি টকা ব্যয় কৰা হ'ল। The hospital has provided free medical care to over 250,000 patients.
অনন্তপুৰ
নৱেম্বৰ ১৯৯৫ত সত্য সাই বাবাই ৰায়ালচীমাত খোৱা পানীৰ অভাৱৰ বাবে তেওঁৰ দুখ হোৱাৰ কথা প্ৰকাশ কৰিলে। মাৰ্চ ১৯৯৫ত শ্ৰী সত্য সাই কেন্দ্ৰীয় ন্যাসে অনন্তপুৰৰ সকলো গাঁৱত পানী যোগান ধৰাৰ কথা আলোচনা কৰিলে। ১৯৯৬ত কাম সম্পূৰ্ণ হ'ল, শুকান অনন্তপুৰ অঞ্চলৰ ৭৫০খন গাঁৱৰ ১২ লাখ মানুহক পানী যোগান ধৰা হ'ল।
চেন্নাই
২০০৪ত কাম সম্পন্ন হোৱা চেন্নাই খোৱা পানী প্ৰকল্পই চেন্নাইত পুনৰ্নিৰ্মিত জলমাৰ্গ "সত্য সাই গংগা কেনেল"ৰ দ্বাৰা চেন্নাইত পানী যোগান ধৰে। তামিল নাডুৰ মুখ্য মন্ত্ৰী এম কৰুণানিধিয়ে প্ৰকল্পটো আৰু সাই বাবাৰ কামৰ খুব প্ৰশংসা কৰিলে।  অন্য তেনে প্ৰকল্প হ'ল ৪৫০০০০জন লোকক ১৭৯ গাঁৱত উপকাৰ কৰা মেডাক প্ৰকল্প, ১৪১ গাঁৱত ৩৫০০০০জন লোকক উপকাৰ কৰা মহবুবনগৰ জিলা প্ৰকল্প আদি। জানুৱাৰী ২০০৭ত ন্যাসে মহাৰাষ্ট্ৰৰ লাতুৰত মানুহক পানী যোগান ধৰাৰ কথাও কয়।
উৰিষ্যা
২০০৮ চনত উৰিষ্যাৰ ২০ লাখ মানুহ বানাক্ৰান্ত হ'ল। তাৰ বাবে, ১৬ গাঁৱত প্ৰাথমিক পৰ্যায়ৰ কামৰ অন্তৰ্গত কৰি, ৬৯৯টা ঘৰ নিৰ্মাণ কৰা হ'ল শ্ৰী সত্য সাই সেৱা সংস্থাৰ দ্বাৰা, মাৰ্চ ২০০৯ চনত।
এজুকেয়াৰ
সত্য সাই বাবাৰ এজুকেয়াৰ প্ৰকল্পৰ উদ্দেশ্য সমগ্ৰ বিশ্বতেই বিদ্যালয় স্থাপন কৰা আৰু ছাত্ৰ-ছাত্ৰীক অন্ততঃ ৫টা মানৱীয় মূল্যৰ জ্ঞান দিয়া। সাই এজুকেয়াৰ চাইটৰ মতে, অষ্ট্ৰেলিয়া, মেক্সিক', যুক্তৰাজ্য, পেৰু আদি ৩৩খন দেশত বিদ্যালয় খোলা হৈছে। টাইমছ অৱ যাম্বিয়াৰ মতে-- "যাম্বিয়াৰ শিক্ষা ব্যৱস্থাত সত্য সাই বাবাৰ কামৰ বিশেষ ইতিবাচক প্ৰভাৱ আছে। মানৱীয়মূল্যৰ ওপৰত আধাৰিত শিক্ষা, যি সাই বাবাৰ শৈক্ষিক আদৰ্শৰ ফল, যাম্বিয়াৰ শিক্ষাবিদসকলৰ বাবে চকু খুলি দিয়া বস্তু"
কানাডাত, কানাডাৰ স্বাধীন অনুসন্ধান আৰু শৈক্ষিক সংস্থা ফ্ৰেচাৰ ইন্সটিটিউটে সত্য সাই বিদ্যালয়ক অণ্টাৰিঅ'ৰ শীৰ্ষ ৩৭খন বিদ্যালয়ৰ তালিকাত অন্তৰ্ভুক্ত কৰিলে।